**ПОСТЪПИЛИ ВЪПРОСИ ОТ КАНДИДАТИ ПО ПРОЦЕДУРА № BG-RRP-6.004 „ИНВЕСТИЦИИ В ТЕХНОЛОГИЧНА И ЕКОЛОГИЧНА МОДЕРНИЗАЦИЯ“ ОТ ИНВЕСТИЦИЯ C6.I1 „ФОНД ЗА НАСЪРЧАВАНЕ НА ТЕХНОЛОГИЧНИЯ И ЕКОЛОГИЧЕН ПРЕХОД НА СЕЛСКОТО СТОПАНСТВО“, КОМПОНЕНТ „УСТОЙЧИВО СЕЛСКО СТОПАНСТВО“ ОТ НАЦИОНАЛЕН ПЛАН ЗА ВЪЗСТАНОВЯВАНЕ И УСТОЙЧИВОСТ (НПВУ)**

**И РАЗЯСНЕНИЯ ПО ТЯХ**

|  |  |  |
| --- | --- | --- |
| **№, дата на получаване** | **Въпрос** | **Разяснение от УО** |
|  | **Публикувано на 11.10.2023 г.** |  |
| **Запитване № 1,****29.09.2023 г.** | Моля, за вашето становище във връзка с процедура за прием на проекти № BG-RRP-6.004 „Инвестиции в технологична и екологична модернизация относно следния въпрос: Имаме предприятие с орехова градина от 80 дка. Искаме да закупим УТВ (самоходна машина), което е от категория T1b с регистрация в Министерство на земеделието. Същото ще се използва за многобройните огледи на ореховите дървета за заболявания, проследяване и контрол на операциите по растителна защита. Тези огледи ще се извършват всяка седмица като с машина ще отнема 2 часа, докато сега се осъществяват за 5-6 дни. Освен това УТВ-то ще подпомогне изнасянето на торове и препарати за торене от склада за растителна защита до овощната градина, инвентара и оборудването необходимо за осъществяване на агромероприятия в ореховата градина.Допустим разход ли е закупуването на УТВ?Благодаря за отговора! | Описаната в запитването самоходна машина не попада в обхвата на допустимите за подпомагане инвестиции по процедурата. За обезпечаване на изпълнението на изброените дейности са предвидени друг вид самоходни техники. |
| **Запитване № 2,****29.09.2023 г.** | Уважаеми дами и господа,1. В Приложение 3 - Калкулатор за земеделска техника следва ли да се взима предвид настоящето състояние на стопанството т.е. с каква техника (до 7 годишна) то разполага към момента на кандидатстване?2.Има ли изискване за Автономните фотоволтаични (соларни) системи каква да бъде мощността на батериите? Т.е. при инсталирана мощност от 30квп на системата, има ли изискване например и батерията да е с мощност от 30квч?3. Как се изчислява мощността на системата? Под "инсталирана мощност на енергийното съоръжение (фотоволтаична система в комбинация с батерии)" се разбира сумата от изходящата (номинална) активна мощност на инверторите (изходните AC характеристики на всички инвертори) към фотоволтаичната система за собствено потребление. Посоченото определение е в съответствие и с дефиницията, дадена в § 1, т. 26в от Допълнителните разпоредби на Закона за енергетиката. - Правилно ли е разбирането ни? | **1.** Съгласно инструкциите в Приложение № 3 *„В колона 1: „Мощност на самоходна техника, за която се кандидатства в ПИИ (к.с.)“ се въвежда сбора на номиналната мощност в к.с. на самоходната техника (трактори – колесни, верижни, силажокомбайни, зърнокомбайни и др.), за която се кандидатства за финансово подпомагане.“*В приложението не е предвидено въвеждане на данни за мощността на наличната в стопанството техника и в УК не са изискуеми документи за нейната регистрация.**2.** В УК няма изискване по отношение капацитета на локалните съоръжения за съхранение на енергия (батерии). Предвид характера на системата, капацитета на батериите трябва да дава възможност за функционирането ѝ по предназначение.**3.** В т. 3.2 от раздел 13.2 е посочен начина на изчисляване на нетната максимална електрическа мощност в съответствие с Делегиран регламент (ЕС) 2021/2106 на Комисията, допълващ Регламент 2021/241, като е предвидено представянето на документ от правоспособно лице. |
| **Запитване № 3,****30.09.2023 г.** | Здравейте, какви са стъпките за кандидатстване по НПВУ, критерии за допустимост на кандидатите? | Пълният пакет документи по процедурата (Условията за кандидатстване, Условията за изпълнение и приложенията към тях) е публикуван на интернет страницата на Министерството на земеделието и храните: https://www.mzh.government.bg/bg/obsha-selskostopanska-politika-2021-2027-g/nacionalen-plan-po-mehanizma-za-vzstanovyavane-i-ustojchivost/ и в ИСМ-ИСУН 2020, раздел НПВУ: https://eumis2020.government.bg/bg/s/800c457d-e8be-4421-8ed9-9e78d0a75c39/Procedure/Info/a5cb27b7-2c6a-4943-8296-076f1731559e. В съответните раздели на Условията за кандидатстване подробно са разписани условията за допустимост на кандидатите, дейностите и разходите. Пакетът с документи включва и Приложение № 10 „Инструкции за попълване на е-формуляр“. |
| **Запитване № 4,****01.10.2023 г.** | 1. Във връзка с Раздел 19. Критерии и методика за оценка на предложения за изпълнение на инвестиции, точка 6, от Условията за кандидатстване, имаме следните въпроси:1.1.Ако кандидатът има и други дейности освен дейностите като земеделски стопанин и има и приходи от други дейности, освен приходите от дейността си като земеделски стопанин, кой код се взима за изчислението - код 15110 от ОПР за съответната година или код 60001 от ОПР за съответната година?1.2. Аналогично за точка 7 от Раздел 19, кои кодове се взимат при изчислението, ако кандидатът има и други дейности освен дейността си като земеделски стопанин?2. Във връзка с Раздел 19. Критерии и методика за оценка на предложения за изпълнение на инвестиции, точка 10, от Условията за кандидатстване, имаме следните въпроси:2.1. Животновъдите заявили култури, които са извън Приложение 9 и отговарят на условията по точка 10 от Раздел 19, допустимо ли е да заявяват техника и прикачен инвентар за отделните фази на производствените процеси в растениевъдството посочени в Раздел 14.1. Допустими разходи, т. 1.1 за нуждите на заявените от кандидата култури?2.2. Допустимо ли е животновъдите да заявят частично площите, които са вписани в справката им за дейността на кандидата за стопанската 2022/2023 година в регистъра на земеделските стопанин по реда на Наредба № 3 от 1999 г., така че да могат да отговарят на изискванията по точка 10 и да не надвишават заявените от тях площи към приравнените животни в стопанството им. 3. Във връзка с Раздел 21, 21.1. Списък с общи документи, точка 7, от Условията за кандидатстване. Моля пояснете дали разбираме правилно текста, а именно - кандидата трябва да представи 3 отделни декларации съответно за 2020,2021,2022 години, така ли да го разбираме? Какво налага това и по – кой нормативен документ или друг вид документ изисквате това, а не както по всички останали програми само декларация за последната приключена година, а именно 2022 г.? | **1.** Съответствието на ПИИ с минималните изисквания по критерий за оценка № 3 се извършва съгласно методиката, описана в т. 6 и т. 7 от раздел 19 на УК, като са посочени конкретните кодове/редове от отчета за приходи и разходи (ОПР) или от годишната данъчна декларация (ГДД), които се ползват при определяне на съответствието. В допълнение, в лист „Т2.1 Нетни приходи“ и лист „Т2.2 Оперативна печалба“ от Приложение № 2 „Основна информация“ към УК са включени таблици, които улесняват изчислението за съответствие с раздел 19 на УК.**2.1.** Кандидатите имат възможност да заявят за подпомагане разходи от всяка една от точките от раздел 14.1. „Допустими разходи“ в зависимост от предназначението на активите и културите и животните, посочени в Таблица 3 и Таблица 4 от Приложение № 2 „Основна информация“ към УК.**2.2.** В съответствие с УК не е необходимо в ПИИ да бъдат включени всички площи за стопанската 2022/2023 година, които са включени в регистъра на земеделските стопанин по реда на Наредба № 3 от 1999 г.**3.** В т. 7 от раздел 21.1 на УК са посочени годините, за които се представя документът, като е уточнено, че „*кандидатът представя декларации за завършените финансови години“.* Предвидените документи са във връзка с условието за допустимост на кандидатите, посочено в т. 2, буква „б“ от раздел 11.1. „Критерии за допустимост на кандидатите“ от Условията за кандидатстване.. |
| **Запитване № 4,****01.10.2023 г.** | 1. Във връзка с Раздел 19. Критерии и методика за оценка на предложения за изпълнение на инвестиции, точка 6, от Условията за кандидатстване, имаме следните въпроси:1.1.Ако кандидатът има и други дейности освен дейностите като земеделски стопанин и има и приходи от други дейности, освен приходите от дейността си като земеделски стопанин, кой код се взима за изчислението - код 15110 от ОПР за съответната година или код 60001 от ОПР за съответната година?1.2. Аналогично за точка 7 от Раздел 19, кои кодове се взимат при изчислението, ако кандидатът има и други дейности освен дейността си като земеделски стопанин?2. Във връзка с Раздел 19. Критерии и методика за оценка на предложения за изпълнение на инвестиции, точка 10, от Условията за кандидатстване, имаме следните въпроси:2.1. Животновъдите заявили култури, които са извън Приложение 9 и отговарят на условията по точка 10 от Раздел 19, допустимо ли е да заявяват техника и прикачен инвентар за отделните фази на производствените процеси в растениевъдството посочени в Раздел 14.1. Допустими разходи, т. 1.1 за нуждите на заявените от кандидата култури?2.2. Допустимо ли е животновъдите да заявят частично площите, които са вписани в справката им за дейността на кандидата за стопанската 2022/2023 година в регистъра на земеделските стопанин по реда на Наредба № 3 от 1999 г., така че да могат да отговарят на изискванията по точка 10 и да не надвишават заявените от тях площи към приравнените животни в стопанството им. 3. Във връзка с Раздел 21, 21.1. Списък с общи документи, точка 7, от Условията за кандидатстване. Моля пояснете дали разбираме правилно текста, а именно - кандидата трябва да представи 3 отделни декларации съответно за 2020,2021,2022 години, така ли да го разбираме? Какво налага това и по – кой нормативен документ или друг вид документ изисквате това, а не както по всички останали програми само декларация за последната приключена година, а именно 2022 г.? | **1.** Съответствието на ПИИ с минималните изисквания по критерий за оценка № 3 се извършва съгласно методиката, описана в т. 6 и т. 7 от раздел 19 на УК, като са посочени конкретните кодове/редове от отчета за приходи и разходи (ОПР) или от годишната данъчна декларация (ГДД), които се ползват при определяне на съответствието. В допълнение, в лист „Т2.1 Нетни приходи“ и лист „Т2.2 Оперативна печалба“ от Приложение № 2 „Основна информация“ към УК са включени таблици, които улесняват изчислението за съответствие с раздел 19 на УК.**2.1.** Кандидатите имат възможност да заявят за подпомагане разходи от всяка една от точките от раздел 14.1. „Допустими разходи“ в зависимост от предназначението на активите и културите и животните, посочени в Таблица 3 и Таблица 4 от Приложение № 2 „Основна информация“ към УК.**2.2.** В съответствие с УК не е необходимо в ПИИ да бъдат включени всички площи за стопанската 2022/2023 година, които са включени в регистъра на земеделските стопанин по реда на Наредба № 3 от 1999 г.**3.** В т. 7 от раздел 21.1 на УК са посочени годините, за които се представя документът, като е уточнено, че „*кандидатът представя декларации за завършените финансови години“.* Предвидените документи са във връзка с условието за допустимост на кандидатите, посочено в т. 2, буква „б“ от раздел 11.1. „Критерии за допустимост на кандидатите“ от Условията за кандидатстване.. |
| **Запитване № 5,****01.10.2023 г.** | Допустимо ли е закупуване на системи за управление и наблюдение на животновъдните стопанства/ пчеларството/ заедно с кошерите, които са неразделна част от такъв тип системи по процедурата?Благодаря предварително! | В т. 1.8 от раздел 14.1 на УК са посочени допустими разходи за животновъдството, вкл. в пчеларството – за проследяване на здравословното състояние на животните, норми на хранене, продуктивност, част от които са включени във Вашето запитване. Закупуването на кошери не попада в допустимите разходи по процедурата. |
| **Запитване № 6,****02.10.2023 г.** | 6. В случаите по т. 5.:6.1. данните за стопанската 2022/2023 година за земеделските култури и съответните площи се доказват чрез:а) регистрация в ИСАК на кандидата; и/илиб) служебна справка за дейността на кандидата за стопанската 2022/2023 година в регистъра на земеделските стопанин по реда на Наредба № 3 от 1999 г..6.2. данните за стопанска година 2022/2023 година за вида и броя на отглежданите животни се доказва чрез служебна справка в Регистър животни и пчелини към дата на подаване на ПИИ. В случаите, когато броят на отглежданите животни не подлежи на вписване в Регистър животни и пчелини, се взима предвид посоченият в Регистъра капацитет на животновъдния обект.Въпроса ми е: Ще кандидатствам в сектор животновъдство. Кои данни за животните ще се вземат предвид, тези които са към анкетната карта 2022/2023 г. /справка за дейността/ или тези които са към 02.10.2023г.? | За доказване на вида и броя на отглежданите животни се взимат последните актуални данни за стопанската 2022/2023 година чрез служебна справка в Регистър животни и пчелини, който е интегриран с регистрите на Българска агенция по безопасност на храните. Както е уточнено в т. 6.2 „*В случаите, когато броят на отглежданите животни не подлежи на вписване в Регистър животни и пчелини, се взима предвид посоченият в Регистъра капацитет на животновъдния обект.*“Данните за стопанството към 02.10.2023 г. не се отнасят за стопанската 2022/2023 година. |
| **Запитване № 7,****02.10.2023 г.** | Моля, за пояснение на текста от т. 1.1. от 14.1 Допустими разходи “чрез използването на технологични решения, които осигуряват възможност за проследимост или контрол на операциите и/или управление на процесите и/или генериране и обмен на данни“ и т. 1.7 „с технологични решения, които осигуряват възможност за проследимост или контрол на операциите и/или управление на процесите и/или генериране и обмен на данни“Това означава ли, че оборудването/ техниката, която се за закупува по проекта, задължително трябва да включва някое от изброените – проследимост или контрол на операциите и/или управление на процесите и/или генериране и обмен на данни.Не виждам как една косачка, балопреса, сечка и т.н. могат да изпълнят тези условия.2. Т. 5 от 13.3 Недопустими разходи гласи:„За да се гарантира недопускане на финансиране за един и същ тип инвестиционен разход по ПВУ и ПРСР 2014-2020 г., ще се извършва контрол на бенефициент/кандидат на ниво конкретен тип инвестиционен разход, например: трактор/трактор, сеялка/сеялка, култиватор/култиватор. Тип инвестиционен разход, за който има сключен договор за подкрепа по ПРСР 2014-2020 г., няма да бъде допустим за подпомагане по ПВУ“И т. 5.1. „Условието на т. 5 не се прилага, когато конкретният тип инвестиционен разход в настоящия ПИИ надгражда и/или допълва изпълнението на предходното подпомагане, което се доказва с данни и обосновка“Моля, за потвърждение, че закупуването на трактор 200 к.с. за отглеждане на зърнено-житни култури по ПРСР 2014-2020 г. не изключва закупуването на различен модел трактор, но отново 200 к.с., отново за зърнено-житни култури, но разположени на други площи.3. Моля, за потвърждение, че е допустимо да се представи оферта, например за комбайн на стойност 900 хил. лв., а в Таблица 1 на Приложение № 2 към Условията за кандидатстване да бъдат заявени за подпомагане 700 хил. лв., като горницата от 200 хил. лв. е за собствена сметка. | **1.** Включеното в ПИИ оборудване/техника по т. 1.1 и т. 1.7 от раздел 14.1 „Допустими разходи“ от Условията за кандидатстване трябва да включва технологични решения, които осигуряват възможност за проследимост или контрол на операциите и/или управление на процесите и/или генериране и обмен на данни.**2.** В т. 5 от раздел 13.3 от УК са посочени примери, както и в лист „Т1.1 Допълняемост“ в Приложение № 2 към УК. За посоченият във Вашето запитване пример трябва да бъде представена обосновка в съответствие с т. 5.1 от раздел 13.3 от УК.**3.** В Таблица 1 на Приложение № 2 към Условията за кандидатстване и в раздел 7 от формуляра за кандидатстване в ИСМ-ИСУН 2020 се посочва стойността на разходите, които съответният кандидат заявява за финансиране в ПИИ по настоящата процедура. |
| **Запитване № 8,****02.10.2023 г.** | Моля, за разяснение на т. 3.1.3. към Член 3. Допустими разходи, данък добавена стойност от Приложение 2 - общи условия към договора“„разходите не надхвърлят определените пределни цени и прагове за съответната категория, определени в условията за кандидатстване по процедурата за предоставяне на средства от МВУ и в одобреното предложение на изпълнение на инвестицията“.В случай че бъде заявено финансиране например за трактор в размер на 300 хил. лв. и този разход бъде одобрен за тази сума, но в последствие цените се вдигнат и не може да бъде намерен трактор, който да отговаря на зададените технически параметри и цена, означава ли, че кандидата ще бъде в нарушение на договора си за финансиране, ако сключи договор за по-висока стойност, като частта, която е над договореното финансиране е за собствена сметка.Аналогичен е въпроса и за пределните цени. Ако се сключи договор за финансиране на ФЕЦ, който е на пределната цена, посочена от финансиращия орган и в последствие цените се променят, като надскочат тази цена, то означава ли, че кандидата ще бъде в нарушение на договора си за финансиране, ако сключи договор за по-висока стойност, като частта, която е над договореното финансиране е за собствена сметка.2. Моля, за разяснение на т. 10.3.2.1 към Член 10. Задължение за предоставяне на финансово-технически отчети и на друга информация от Приложение 2 - общи условия към договора.„Когато избрания актив не е включен в „Списък с активи, дейности и услуги, за които са определени пределни цени” – Приложение № 5 от Условията за кандидатстване, крайният получател се задължава да представи на ДФЗ 2 (две) съпоставими независими оферти и договор с избрания изпълнител с включени марка, модел и подробни технически спецификации“В Приложение 5 от Условията за кандидатстване са дадени пределни цени за земеделска техника. Означава ли това, че за закупуването на самоходна техника, например зърнокомбайн, при който има пределна цена за конска сила не е необходимо да се представят 2 оферти, а може да се премине направо към т. 10.3.2.2. от Общите условия и представяне само на договор? | **1.** С цел обоснованост на разходите при кандидатстване, съгласно т. 6 от раздел 14.2 на УК се представя една независима оферта.Изборът на доставчици/изпълнители се извършва в съответствие с т. 10 от раздел 14.2 на УК, а именно: „*Изборът на изпълнители/доставчици на дейностите трябва да е извършен след датата на подаване на ПИИ или след сключване на договора за финансиране. Крайните получатели трябва да представят документация по възлагането с избрания доставчик/изпълнител след сключване на договора за финансиране съгласно изискванията на общите условия към него от Условията за изпълнение“.*В съответствие с т. 10.3.2.4 от Приложение 2 „Общи условия към договорите за финансиране по Механизма за възстановяване и устойчивост“: „*Държавен фонд „Земеделие” извършва съпоставка между размера на одобрения за подпомагане разход, определените пределни цени, когато е приложимо, представената/ите оферта/и и договор с избрания доставчик/изпълнител, като одобрява за финансиране разхода до най-ниския му размер*“. В тези случаи, крайните получатели са длъжни в съответствие с т. 4.7 от раздел II. „Критерии за допустимост, критерии за оценка, ангажименти и други задължения на крайните получатели“ от Условията за изпълнение: „*да извършват за своя сметка плащанията към изпълнителите по одобреното предложение за изпълнение на инвестиции за разликата между размера на допустимите за финансово подпомагане разходи по ПИИ и окончателния размер на безвъзмездна финансова помощ*“.В допълнение, крайните получатели трябва да изпълняват ПИИ в съответствие с Условията за изпълнение, сключения договор за финансиране ведно с общите условия към него и да осигурят пълното и точно изпълнение на одобрените инвестиции по ПВУ.**2.** За активите, за които са налични пределни цени в Приложение № 5 „Списък с активи, дейности и услуги, за които са определени пределни цени“ към УК, включително и на конска сила е приложима т. 10.3.2.2 от Приложение 2 „Общи условия към договорите за финансиране по Механизма за възстановяване и устойчивост“. |
| **Запитване № 9,****02.10.2023 г.** | Допустимо ли е финансирането на машина за бране на орехи, която не е роботизирана? Машината е тип „чадър“, изработен от импрегнирано платнище. „Чадърът“ се развива около дървото и с друсаща машина орехите ще падат на платнището. Инвестицията ще модернизира стопанството на кандидата и ще спести време и средства, но сама по себе си няма автоматизация.2. Допустимо ли е финансирането на акумулаторна ножица за рязане в овощните градини? Ножицата е електронно контролирана, с голяма мощност и точност.3. Допустимо ли е финансирането на елеватор за пълнене на машина за сушене на орехи? Елеваторът представлява конвейерна лента, работеща на ток, за транспортиране на орехите от контейнера до сушилнята и от сушилнята до калибриращата машина. Елеваторът се наглася ръчно, но след това подаването на орехите става автоматично. | **1.** и **2.** Описаните в запитването активи могат да бъдат допустими за финансиране, ако изпълняват изискването на т. 1.1 от раздел 14.1 „Допустими разходи“ от Условията за кандидатстване за наличие на технологични решения, които осигуряват възможност за проследимост или контрол на операциите и/или управление на процесите и/или генериране и обмен на данни.**3.** Описаният в запитването актив може да попадне в обхвата на допустимите разходи за финансиране, ако изпълнява изискването на т. 1.4 или т. 1.5 от раздел 14.1 „Допустими разходи“ от Условията за кандидатстване и в случай, че същият е част от автоматизирана система.В допълнение, разясненията по реда на чл. 5, ал. 7 от ПМС № 114/2022 г. се дават по отношение на условията за кандидатстване, не съдържат становище относно качеството на предложението и са задължителни за всички кандидати. |
| **Запитване № 10,****02.10.2023 г.** | Здравейте,Моля да ни дадете отговор на следните въпроси;Въпрос 1:Моля да дадете допълнителни разяснения за попълване на секция „Индикатори„ от Формуляра за кандидатстване по процедура № BG-RRP-6.004 „Инвестиции в технологична и екологична модернизация“. В инструкцията за попълване на формуляра не е посочено какво конкретно се попълва в индикатор „Предоставяне на споразумения за отпускане на безвъзмездни средства за подпомагане по линия на фонда за насърчаване на технологичния и екологичен преход на селското стопанство. По-конкретно, моля да разясните какво се попълва в полета: „Базова стойност“, „Дата на базова стойност“, „Целева стойност“, „Дата на целева стойност“ и „Източник на информация“.Въпрос 2:Моля да поясните дали за закупуването на GPS системи, антени, активации и друго подобно навигационно оборудване като част от оборудването на самоходната земеделска техника е необходимо изрично становище от РИОСВ или е достатъчно да се представи документа от МОСВ, който ще бъде представен за самоходната земеделска техника. | **1.** В секция „Индикатори“ от Формуляра за кандидатстване за индикатор „Предоставяне на споразумения за отпускане на безвъзмездни средства за подпомагане по линия на фонда за насърчаване на технологичния и екологичен преход на селското стопанство“ в полета „Базова стойност“ и „Целева стойност“ се отбелязва „Да“, в поле „Дата на базова стойност“ се отбелязва „28.09.2023 г.“, а в поле „Дата на целева стойност“ се отбелязва „30.06.2025 г.“. В поле „Източник на информация“ се отбелязва „ИСМ-ИСУН“.За индикатор „Брой на проектите, получили подкрепа чрез фонда“ от кандидата не се изисква да попълва нищо.ВАЖНО! За ПИИ с включени инвестиции за доставка и монтаж на машини, оборудване и инсталации за производството на енергия от фотоволтаични системи в стопанствата за собствено потребление чрез бутон „Добави“ се генерира форма за въвеждане на информация за специфичен за процедурата индикатор, като от падащото меню в поле „Наименование“ се избира „Инсталиран допълнителен оперативен капацитет за енергия от възобновяеми източници в MW“, в поле „Базова стойност“ се въвежда 0 (нула), а в поле „Целева стойност“ се записва мощността на фотоволтаичната система, за която е заявено подпомагане. В поле „Дата на базова стойност“ се отбелязва „28.09.2023 г.“, а в поле „Дата на целева стойност“ се отбелязва „30.06.2025 г.“**2.** Закупуването на „GPS системи, антени, активации“ попада в обхвата на становище с изх. № 04-00-2202/20.09.2023 от Министерство на околната среда и водите, касаещо закупуване на земеделска техника, включително прикачен инвентар и специфично оборудване. Становището е обществено достъпно за всички кандидати на следния адрес: https://www.mzh.government.bg/media/filer\_public/2023/09/26/ stanovishche\_04-00-2202\_20092023.pdf. |
| **Запитване № 11,****02.10.2023 г.** | Здравейте,може ли ние сами да си изготвим проекта.Стопанстовото ни се състои от 80 дка царевица, 35 лавандула и 15 кошера. С цялото стопанство ли трябва да се кандидатства?Искаме следната техника: дискова брана за слята повърхност, култиватор за слята повърхност и пръскачка и GPS за прецизно земеделие /но не е навигация с GPS/.Сумата на инвестицаията е 46 000 без ДДС.Как можем да изготвим сами проекта? Имате ли опрделен модел по който да се движим като точки за проекта? Кой може да провери дали правилно сме работили и по скоро националните служби по съвети в земеделието могат ли да проверят поректа или да го изготвят безвъзмездно?Поздрави | **1.** Следва да се има предвид, че кандидатът сам определя обхвата на своето предложение за изпълнение на инвестиции – дали за цялото стопанство или за част от него. В документите за процедурата не е предвидено подобно изискване.**2.** Моля да се запознаете с отговора на запитване № 3 от 30.09.2023 г.:*„Пълният пакет документи по процедурата (Условията за кандидатстване, Условията за изпълнение и приложенията към тях) е публикуван на интернет страницата на Министерството на земеделието и храните: https://www.mzh.government.bg/bg/obsha-selskostopanska-politika-2021-2027-g/nacionalen-plan-po-mehanizma-za-vzstanovyavane-i-ustojchivost/ и в ИСМ-ИСУН 2020, раздел НПВУ: https://eumis2020.government.bg/bg/s/800c457d-e8be-4421-8ed9-9e78d0a75c39/Procedure/Info/a5cb27b7-2c6a-4943-8296-076f1731559e. В съответните раздели на Условията за кандидатстване подробно са разписани условията за допустимост на кандидатите, дейностите и разходите. Пакетът с документи включва и Приложение № 10 „Инструкции за попълване на е-формуляр“.“*В допълнение Ви информираме, че в документите по процедурата няма изисквания кой да подготви ПИИ. |
| **Запитване № 12,****02.10.2023 г.** | Здравейте,дружеството отглежда животни /кокошки носачки/ и предвиджа кандидатстване по процедура "Инвестиции в технологична и екологична модернизация“ за оборудване за хранене и поене на животните. Възможно ли е капацитета на заявеното за кандидатстване оборудване да надвишава отглежданите към момента животни и да отговаря на бъдещите планове за развитие на дружеството през стопанска година 2024/2025?Или трябва да се съобразим само с наличните животни към момента?Благодарим предварително! | За доказване съответствие с условието по т. 5 от раздел 13.2 на УК и във връзка с т. 6.2 от раздел 13.2 на УК е предвидено използването на данни за стопанска година 2022/2023 година.Т. 5 *„За да подлежат на подпомагане по реда на настоящата процедура, кандидатите представят таблица на заявените разходи както и таблици с данни за стопанската 2022/2023 година за земеделските култури и съответните площи и/или животновъдните обекти с броя по видовете и категории животни, за отглеждането на които са предвидени заявените разходи (листове в Приложение № 2 „Основна информация“).“*В допълнение, моля да се запознаете с отговора на запитване № 6:*„За доказване на вида и броя на отглежданите животни се взимат последните актуални данни за стопанската 2022/2023 година чрез служебна справка в Регистър животни и пчелини, който е интегриран с регистрите на Българска агенция по безопасност на храните. Както е уточнено в т. 6.2 „В случаите, когато броят на отглежданите животни не подлежи на вписване в Регистър животни и пчелини, се взима предвид посоченият в Регистъра капацитет на животновъдния обект.“**Данните за стопанството към 02.10.2023 г. не се отнасят за стопанската 2022/2023 година.“* |
| **Запитване № 13,****02.10.2023 г.** | В раздел 14.2 Недопустими разходи е посочено 9. 1.Разходи за закупуване, на нови машини и оборудване, за частта над пазарната им стойност или частта, надвишаваща определените пределни цени съгласно Приложение № 5;Как се определя пазарна стойност – ще бъдат ли сравнявани активите на етап одобрение на договор с изпълнител с база данни, предоставяна от доставчици на земеделска техника през настоящата година или за пределни цени се определят САМО инвестициите, описани в Приложение 5.2. В становището на РИОСВ за земеделска техника, приложимо по настоящата процедура, под "специфично оборудване" се взимат предвид навигационни системи с прилежащото им оборудване или друго? Моля, дайте примери за специфично оборудване3.При кандидатстване за фотоволтаични системи за собствено потребление се изисква представянето на Анализ, удостоверяващ изпълнението на условията по т. 3 от Раздел 13.2. „Условия за допустимост на дейностите“.На какъв етап е необходимо всички документи, като съгласуване с електроразпределително дружество, проектиране и/или разрешително за строеж да бъдат извадени и на какъв етап ще се проверяват, при положение че оферта би могла да бъде получена и само на база идеен проект, който не е съгласуван.В случай че в последствие има разминаване в количествената сметка между проектиране и представена оферта на етап кандидатстване, възможно ли е актуализиране на офертата на база количествена сметка?Допустимо ли е на етап кандидатстване предоставяне на оферта само на база инсталирана мощност.4.За инвестиции в защитна система за предпазване от градушки, насекоми, птици и др., допустимо ли е в офертата да бъде посочено само единична цена и площта, върху която ще бъде изградена?Предвид че към датата на кандидатстване не се изисква проект за защитната система няма как да се представи точна спецификация на системата.5.В раздел 24, т. 3 се изисква Декларация по чл. 4а, ал. 1 от ЗМСП във формата на образеца (Приложение № 7) за предходната финансова година. – за кое ще се счита предходна година, ако се изисква декларацията през март 2024 г., предвид че 2023 г. все още не е приключила счетоводно6.Необходимо ли е описаните площи и животни в Приложение 2 да са съобразени с наличното разпределение по култури в стопанска 2022/2023 г. (или е достатъчно съобразяване на общата площ, считана за максимална) и наличния брой животни (или е достатъчно съобразяване с капацитета на животновъдния обект).Пример:В анкетна карта имаме малини 50 дка и ягоди 10 дкаВариант 1: Възможно ли е да опишем малини 100 дка и ягоди 50 дкаВариант 2: Възможно ли е да опишем малини 50 дка и къпини 10 дка (ако няма къпини в анкетна карта)7.В приложение 3 Калкулатор земеделска техника е описано, че за включения в ПИИ прикачен инвентар е необходимо да има в ПИИ или налична в стопанството подходяща теглителна техника – как се доказва това наличие, при положение че не се изискват документи в тази насока?И допустимо ли е да заложим в проекта закупуване на инвентар, а тракторът да бъде закупен за собствена сметка след одобрението на проекта, но преди плащането му.8.В Раздел 14.1 – т. 1.5. са допустими Доставка и монтаж на машини и оборудване за съхранение на продукция, в т.ч. системи за автоматизирано складиране. В тази връзка допустимо ли е закупуването на хладилен фургон (контейнер) за временно съхранение на плодове и зеленчуци?9. В Условията за кандидатстване е посочено, че одобреното предложение се изпълнява в срок от 12 месеца от датата на подписването на договора за финансиране, не по-късно от 30 юни 2025 г.Същевременно в Условията за изпълнение е посочено дата за не по-късно от 31 март 2025 г.9.1. Коя е максималната дата за изпълнение на проекта.9.2. Кога е срокът за разглеждане на проектните предложение и сключване на договор, тъй като такъв не е заложен в Условията за кандидатстване | Във връзка с поставените въпроси Ви предоставяме следните разяснения:**1.** Настоящата процедура не предвижда прилагане на база данни с цени на земеделска техника. Начина на определяне на пазарната стойност на подпомаганите активи е описан в т. 7, във връзка с т. 5 и т. 6, и в т. 10 от раздел 14.2 на УК.**2.** Виж отговор на въпрос № 2 от Запитване № 10 от 02.10.2023 г.:Закупуването на *„навигационни системи с прилежащото им оборудване“* попада в обхвата на становище с изх. № 04-00-2202/20.09.2023 от Министерство на околната среда и водите, касаещо закупуване на земеделска техника, включително прикачен инвентар и специфично оборудване. Становището е обществено достъпно за всички кандидати на следния адрес: https://www.mzh.government.bg/media/filer\_public/2023/09/26/ stanovishche\_04-00-2202\_20092023.pdf.**3.** и **4.** На етап кандидатстване се изискват само документите, описани в раздел 21.1. „Списък с общи документи“ от Условията за кандидатстване. В Приложение № 7 към Условията за изпълнение са посочени необходимите документи, които се представят при подаване на искането за плащане след изпълнението на инвестициите и са необходими за доказване на извършването на инвестиционния разход по процедурата.Допустимо е в оферта за *„фотоволтаична система за собствено потребление“* или за *„защитна система за предпазване от градушки, насекоми, птици и др.“* да е посочена единична цена и инсталирана мощност на фотоволтаичната система или площта, върху която ще бъде изградена защитната система, но тя трябва да е придружена от подробна техническа спецификация/количествено-стойностна сметка на активите/услугите, каквото е изискването на т. 6 от раздел 14.2 на УК и да съдържа елементи от колона „В“ на приложение № 5 към УК за дадения вид актив.**5.** Кандидатите следва да попълнят декларацията в съответствие с хипотезите, описани в ЗМСП, в утвърдения образец на декларацията и указанията за попълването ú.**6.** Необходимо е посочените в Таблица 3 и Таблица 4 в *Приложение № 2 „Основна информация“* данни за стопанската 2022/2023 година за земеделските култури и съответните площи и/или животновъдните обекти с броя по видовете и категории животни, за отглеждането на които са предвидени заявените разходи да съответстват на данните в ИСАК и/или в регистъра на земеделските стопанин по реда на Наредба № 3 от 1999 г.и/или в Регистър животни и пчелини за същата стопанска година. Следва да се има предвид, че кандидатът сам определя обхвата на своето предложение за изпълнение на инвестиции – дали за цялото стопанство или за част от него.**7.** Съгласно раздел III. „При кандидатстване за закупуване на прикачна техника, оценката за допустимостта се извършва на база възможността й за агрегиране към заявената за подпомагане или наличната в стопанството теглителна техника“ от лист „Инструкция“ от Приложение № 3 „Калкулатор земеделска техника“ към УК: „*Кандидатите представят обосновка в таблица 3 и таблица 4 от Приложение № 2 за необходимостта от закупуване на предвидената в заявлението за подпомагане прикачна техника, като посочват видовете обработки, работните параметри на машините (работна ширина, скорост и др.) и към коя от наличната теглителна техника се агрегатират, за всеки един актив. Прикачната техника следва да е в пряка зависимост от вида на отглежданите култури. Оценката се извършва съобразно количеството и мощността на теглителната техника.*“. В тази връзка теглителната техника следва да е налична при представяне на обосновката или да е част от ПИИ.**8.** Хладилен контейнер би попаднал в обхвата на т. 1.5 от раздел 14.1. „Допустими разходи“ от Условията за кандидатстване, в случай че функционалното му предназначение и окомплектовката позволяват съхранение на плодове и зеленчуци и същият не попада в ограниченията по процедурата, посочени в раздел 14.3 от УК.В допълнение, разясненията по реда на чл. 5, ал. 7 от ПМС № 114/2022 г. се дават по отношение на условията за кандидатстване, не съдържат становище относно качеството на предложението и са задължителни за всички кандидати.**9.1.** СНД уточнява, че крайният срок за изпълнение на одобрените инвестиции е както е посочено в раздел 17 „Минимален и максимален срок за изпълнение на проекта (ако е приложимо)“ от УК, а именно 30 юни 2025 г.**9.2.** В Условията за кандидатстване не е предвиден конкретен срок, като процеса на оценката ще бъде съобразен със специфичния характер на процедурата и срока за изпълнение на ПИИ. |
| **Запитване № 14,****02.10.2023 г.** | 1. В общите условия за изпълнение е посочено Ръководството за изпълнение на инвестициите по чл. 31 от ПМС № 114/2022 г. – къде е достъпно то2. В условията за изпълнение, раздел I, т. 4.2. е описано, че Крайните получатели следва да имат предвид, че при окончателното изпълнение на инвестицията подлежат на контрол, който да удостовери спазването на изискванията за прилагането на горепосочения принцип;Какво ще представлява този контрол?3. Съгласно Общите условия към договора за финансиране, ако изборът на доставчик е проведен преди сключване на договор с ДФЗ, до 5 дни след сключването на договора с ДФЗ трябва да се представи документацията за избор на доставчик за съгласуване. Съгласно т. 10.3.2.5. В срок до два месеца от предоставяне на документите по 10.3.2.1. и 10.3.2.2. ДФ „Земеделие” съгласува избора на доставчик/изпълнител.Моля да потвърдите, че кандидатът може след входиране на ПИИ да проведе процедурата за избор на доставчик и да закупи съответните активи и преди съгласуването на процедурата, съгласно т. 10.3.2.5 от Общите условия към договора за финансиране.4. Посочено е в Условията за кандидатстване, че избор на доставчик се прави след входиране на ПИИ. Означава ли това, че 2те оферти трябва да са също с дата след входирането на ПИИ или може да се използват издадени по-рано от входирането оферти с актуална валидност и договорът да бъде сключен след входиране на ПИИ (което всъщност е реалният избор на доставчик/изпълнител). | **1.** Съгласно чл. 31 от ПМС 114/2022 ще бъде публикувано Ръководство за изпълнение на инвестициите за запознаване с изискванията за изпълнение на инвестициите по съответната процедура „до 14 дни от датата на сключването на договора за предоставяне на средства от Механизма“.**2.** В Приложение № 7 към Условията за изпълнение е предвиден съответният документ.**3.** Съгласно т. 2 от раздел 14.2 от УК, *„дейностите и разходите по проекта са допустими за подпомагане, ако са извършени* ***след подаване на ПИИ****“*. В допълнение, в т. 10 от същия раздел е предвидено, че *„изборът на изпълнители/доставчици на дейностите трябва да е извършен след датата на подаване на ПИИ или след сключване на договора за финансиране“.***4.** Съгласно изречение първо на т. 10 от раздел 14.2 от УК *„изборът на изпълнители/доставчици на дейностите трябва да е извършен* ***след датата на подаване на ПИИ или след сключване на договора за финансиране****.“*, т.е. всички документи в тази връзка следва да са издадени след посочените дати. |
|  | **Публикувано на 19.10.2023 г.** |  |
| **Запитване № 15,****04.10.2023 г.** | Здравейте,във връзка с обявената процедура моля за отговор на следните въпроси:1. Кандидат по процедурата е животновъд, отглеждащ крави за мляко. Обработва земя за собствени нужди за производство на фураж на животните. Ще бъде ли признат за изпълненен критерият № 6 инвестиции в сектори съгласно Приложение 9, ако инвестициите включват закупуване на сламопреса и сеялка, с които ще обработва площи за изхарнване на животните си?2. При попълване на табл.3 от Приложение 2, основния източник на данни за стопанската 2022/2023г. анкетна карта ли е или може да посочим част от площите за определената култура, посочени в анкетна карта или заявление за директни плащания ? | **1.** Изпълнението на изискванията за получаване на точки по критерий № 6 не зависи само от вида на активите, за които се заявява подпомагане. В конкретния случай за получаване на точки по критерия е необходимо да са изпълнени условията, описани в т. 10 от раздел 19. „Критерии и методика за оценка на предложения за изпълнение на инвестиции“ от УК.**2.** В съответствие с УК не е необходимо в ПИИ да бъдат включени всички площи за стопанската 2022/2023 година, които са включени в регистъра на земеделските стопанин по реда на Наредба № 3 от 1999 г. Източниците на информация за доказване на заявените данни за стопанството са посочени в т. 6 от раздел 13.2 от УК. |
| **Запитване № 16,****04.10.2023 г.** | В точка 19. Критерии и методика за оценка на предложения за изпълнение на инвестиции от Условията за кандидатстване, критерии 7. ПИИ с екологични инвестиции е посочено, че съответно 5 или 10 точки ще се присъдят за ПИИ, в които повече от 20% и съответно 50 % от одобрените за подпомагане разходи са за доставка и монтаж на машини, оборудване и инсталации за производството на енергия от фотоволтаични системи в стопанствата за собствено потребление.Това значи ли, че точките ще се присъдят само на проекти по които заявените за подпомагане разходи са за производство на енергия от фотоволтаични системи в стопанството? Като инвестицията може да е за машини и/или оборудване и/или инсталации, но задължително те трябва да са за производството на енергия от фотоволтаични системи в стопанствата за собствено потребление. т.е. в случай че се планира инвестирането в други екологични инвестиции различни от тези за производството на енергия от фотоволтаични системи в стопанствата за собствено потребление, даже и ако одобрените за това разходи са над 20%, точки няма да се получат? | В съответствие с т. 11 от раздел 19 от УК, точки по критерий № 7 се присъжда на ПИИ, в които повече от 20 % (или повече от 50 %) от одобрените за подпомагане разходи са за доставка и монтаж на машини, оборудване и инсталации за производството на енергия от фотоволтаични системи в стопанствата за собствено потребление. |
| **Запитване № 17,****04.10.2023 г.** | Здравейте!Моля, за разяснение по процедурата:В Условията за кандидатстване - т.11.1. Критерии за допустимост на кандидатите е записано в подточка а) да са физически или юридически лица, регистрирани като земеделски стопани по реда на Наредба № 3 от 1999 г. за създаване и поддържане на регистър на земеделските стопани (ДВ, бр. 10 от 1999 г.), наричано по–нататък „Наредба № 3/1999 г.“ за стопанските години 2021/2022 и 2022/2023. За ПИИ, подадени след 30.09.2023 г., регистрацията за стопанската 2023/2024 г. ще се проверява на етап изплащане на помощта; Което би трябвало да означава, че на етап кандидатстване ще се разглеждат финансовите години 2021/2022 и 2022/2023, но в Оценителната таблица, Критерии за оценка е записано: 3.1. "Съотношението между заявената стойност на ПИИ и средноаритметичният размер на нетните приходи от продажби на продукция на кандидата от три завършени финансови години (2020, 2021, 2022)"3.2. "Съотношението между заявената стойност на ПИИ и средноаритметичният размер на оперативната печалба на кандидата от последните три завършени финансови години (2020, 2021, 2022)".ВЪПРОСЪТ МИ Е:1. Когато ЗП (земеделския производител) е регистриран като такъв през 2021 г. допустим ли е по текущата процедура и само на база две финансови години може ли да се оцени по посочените критерии?Благодаря! | Едно от условията, за да бъде допустим за подпомагане определен кандидат е той да е физическо или юридическо лице, регистрирано като земеделски стопани по реда на Наредба № 3 от 1999 г. за стопанските години 2021/2022 и 2022/2023.За приоритизиране на подкрепата са предвидени критерии за оценка, според които предимство получават допустими кандидати, които отговарят на критериите, посочени в раздел 19. „Критерии и методика за оценка на предложения за изпълнение на инвестиции“ от УК. Във връзка с Вашия въпрос при изчисляване на съответствието с критерий 3.1. и критерий 3.2., както е посочено в т. 6 и т. 7 от същия раздел, за годините, за които кандидатът не е подал ГФО или ГДД данните ще се считат за 0 (нула). |
| **Запитване № 18,****04.10.2023 г.** | Уважаеми дами и господа,Във връзка с текущия прием по процедура № BG-RRP-6.004 "Инвестиции в технологична и екологична модернизация", бихме искали да получим разяснение по следните въпроси: 1. Допустимо ли е закупуването на фуражовоз за превоз на фураж при положение, че същият ще се използва единствено и само на територията на животновъден обект за превоз на фураж от фуражния завод на територията на същият обект до силозите за ежедневни дажби за хранене на животните, разположени непосредствено до сградите за отглеждане на животните и които са част от хранителните системи за хранене. Запознавайки се подробно с изискванията за допустимост на разходите по 14.1 "Допустими разходи" и по-конкретно т. 1.7 - системи и оборудване за механизирано/автоматизирано хранене на отделните фази на производствените процеси за животновъдството. Въпросът ни е породен от факта, че по настоящия прием не са допустими разходи за закупуване на превозни средства с изкл. на разходите в раздел 14.1 "Допустими разходи" и изхождайки от практиката до момента, че в условията за кандидатстване не могат да бъдат изброени всички допустими разходи за кандидатстване, то бихме искали да получим еднозначен отговор от ваша страна дали закупуването на фуражовоз е допустим разход при положение, че същият се явява единствен автоматизиран способ за пълнене на силозите за хранене и същият е самоходен фуражовоз, при който ремаркето е неделима част от влекача. Моля да имате предвид факта, че при индустриалното птицевъдство и свиневъдстно единственият способ за пълнене на силозите за хранене е чрез фуражовоз, като в тези сектори са абсолютно несъотносими изброените допустими активи по 14.1 от условията за кандидатстване и по-конкретно фуражораздаващите ремаркета (прикачни и самоходни);2. Допустимо ли е закупуването на нов телескопичен товарач по настоящата процедура при положение, че кандидата е получавал финансиране за подобна инвестиция по подмярка 4.1 от ПРСР 2014-2020г., който е обоснован за нуждите на друг животновъден обект на кандидата. В практиката при индустриалното птицевъдство и свиневъдство, кандидатите разполагат с повече от един животновъдни обекти, като често пъти закупуването на подобна техника не е дублиране на разходи и финансиране на един и същ тип инвестиция по ПВУ и ПРСР 2014-2020г., поради невъзможността същият телескопичен товарач да бъде използван за нуждите на всички животновъдни обекти на кандидата. Често пъти разстоянието между тях е огромно и преместването на техниката е абсолютно невъзможно. Въпроса ни е продиктуван от изискванията на т. 13.3 "Недопустими разходи" и по-конкретно т. 5, където се казва "тип инвестиционен разход, за който кандидата има сключен договор за подкрепа по ПРСР 2014-2020г., няма да бъде допустим за подпомагане по ПВУ".Като предварително благодарим за предоставените отговори на зададените въпроси, ще помолим да разгледате в дълбочина тяхното естество и да ни дадете конкретни отговори на тези въпроси.Поздрави, О\* А\* | **1.** Описаната в запитването *„фуражовоз“* не попада в обхвата на допустимите за подпомагане инвестиции по процедурата. В допълнение, във връзка с вашето уточнение относно сектор животновъдство, освен фуражораздаващи ремаркета са включени като допустим разход и самонатоварващи и саморазтоварващи ремаркета.**2.** В поставения въпрос не е ясно дали по предходен проект е подпомогната посочената от Вас „подобна“ инвестиция от същия тип, съгласно примерите, посочени в т. 5 от раздел 13.3 от УК и в лист „Т1.1 Допълняемост“ в Приложение № 2 към УК. В случай, че се касае за един и същ тип инвестиционни разходи, трябва да бъде представена обосновка в съответствие с т. 5.1 от раздел 13.3 от УК. |
| **Запитване № 19,****06.10.2023 г.** | Здравейте,Във връзка с отворена за кандидатстване Процедура № BG-RRP-6.004 „Инвестиции в технологична и екологична модернизация“ от НПВУ, моля за разяснения по отношение на допустимостта на разходите за Доставка и монтаж на машини, оборудване и инсталации за производството на енергия от фотоволтаични системи в стопанствата за собствено потребление. Съгласно т.14 Категории разходи, допустими за финансиране допустими са разходи за доставка и монтаж на машини, оборудване и инсталации за производството на енергия от фотоволтаични системи в стопанствата за собствено потребление. В тази връзка допустими ли са в т.ч. и съоръжения за съхранение (батерии) на произведената енергия от фотоволтаичната система в стопанството за собствено потребление при спазване всички условия за допустимост на дейностите и разходите?Благодарим Ви предварително за отделеното време! | Посочените в запитването *„съоръжения за съхранение (батерии) на произведената енергия от фотоволтаичната система“* са допустими за подпомагане само като част от цялостна инсталация за производството на енергия от фотоволтаични системи, заявени за подпомагане по ПИИ. |
| **Запитване № 20,****06.10.2023 г.** | Здравейте,Във връзка с обявен прием по процедура BG-RRP-6.004 - Инвестиции в технологична и екологична модернизация по НПВУ, молим за следното разяснение по отношение публикуваните условия за кандидатстване:Оценителната комисия към СНД, би ли приела за допустим разход, в съответствие с изискванията на т. 1.2. от раздел 14.1 „Допустими разходи“ на УК, доставка и монтаж на газов котел на пропан бутан с пълна автоматизация на управление в това число и тръбната инсталация за отопление на оранжериен комплекс за отглеждане на зеленчуци. Обръщаме внимание, че поддържането на подходяща температура е един от задължителните елементи на микроклимата при оранжерийно отглеждане на зеленчуци и ефективното и ефикасно изпълнение на това условие, гарантира качеството на бъдещата продукция. Предварително благодарим! | Посоченият в запитването актив *„газов котел на пропан бутан“* и *„тръбната инсталация за отопление на оранжериен комплекс“* не попада в обхвата на т. 1.2 от раздел 14.1 от УК. Автоматизацията на управлението би попаднала в допустимите разходи по цитираната точка. |
| **Запитване № 21,****06.10.2023 г.** | Уважаеми Госпожи/Господа,Въпроса ми е свързан със "Списък с активите, дейностите и услугите, за които са определени пределни цени, е приложен към настоящите условия за кандидатстване – Приложение № 5".Посочено е, че оценителната комисия съпоставя цената на представената една оферта и референтната цена по Приложение № 5. С което се залага като допостима по-ниската от двете цени.Виждам, че списъка с определените референтни цени е ограничен до допустима цена на конска сила, що се касае до земеделската техника, без определяне на референтни стойности по отделни марки и модели техники.Въпрос:1. В списъка не са посочени пределните/референтни цени на допустими по процедурата прикачени инвентари /мулчери, пръскачки, торовнасящи ремаркета и др./, или оборудване за животновъдни обекти. Означава ли това, че въпреки, че не са изброени, то за тях ще се изисква само една оферта при кандидатстване?Ще се прилагат ли референтните цени за марка и модели земеделско оборудване и машини, които ДФ "Земеделие" прилага по приемите по мярки 4.1. и 4.2 от ПРСР 2013-2020?2. Калкулатора за земеделска техника разглежда допустимостта за енергийна осигуреност само на заложените в проектното предложение техники и съответна мощност, без да се влиае от наличните в стопанството самоходни машини и тяхната мощност в к.с., правилно ли разбирам?Благодаря. | **1.** Съгласно т. 6 от раздел 14.2 от УК, изискването за представяне на една оферта при кандидатстване се отнася *„за всеки заявен за финансиране разход по Раздел 14.1 „Допустими разходи““*. Настоящата процедура не предвижда прилагане на база данни с референтни разходи за земеделска техника, а в Приложение № 5 към УК се съдържа списък с активите, дейностите и услугите, за които са определени пределни цени, приложим за настоящата процедура.**2.** Моля да се запознаете с отговора на въпрос 1 от запитване № 2:*„Съгласно инструкциите в Приложение № 3 „В колона 1: „Мощност на самоходна техника, за която се кандидатства в ПИИ (к.с.)“ се въвежда сбора на номиналната мощност в к.с. на самоходната техника (трактори – колесни, верижни, силажокомбайни, зърнокомбайни и др.), за която се кандидатства за финансово подпомагане.“**В приложението не е предвидено въвеждане на данни за мощността на наличната в стопанството техника и в УК не са изискуеми документи за нейната регистрация.“* |
| **Запитване № 22,****06.10.2023 г.** | 1. В калкулатора за земеделска техника е описано, че ако се купува само прикачен инвентар, то кандидатът трябва да има налична подходяща теглителна техника. Допустимо ли е тази техника да е взета под наем? Има ли изискване за срока на наем?2. Ремарке за бали допустим разход ли е? Ремаркето за бали е от изключителна важност за едно животновъдно стопанство.3. Кандидатът е ЕТ, което е МСП, регистрирано преди повече от 3 г., и извършило първа търговска дейност преди повече от 7 г. и същевременно капиталът, вписан в баланса на дружеството, е намалял с повече от половината поради натрупани загуби - в този случай счита ли се кандидатът в затруднено положение?4. Моля да разясните дали условията за затруднено положение се взимат предвид за всички предприятия кандидати или се вземат предвид условията, посочени в Дефиницията за Предприятие в затруднено положение. | **1.** Моля да се запознаете с отговора на въпрос 7 от запитване № 13:*„Съгласно раздел III. „При кандидатстване за закупуване на прикачна техника, оценката за допустимостта се извършва на база възможността й за агрегиране към заявената за подпомагане или наличната в стопанството теглителна техника“ от лист „Инструкция“ от Приложение № 3 „Калкулатор земеделска техника“ към УК: „Кандидатите представят обосновка в таблица 3 и таблица 4 от Приложение № 2 за необходимостта от закупуване на предвидената в заявлението за подпомагане прикачна техника, като посочват видовете обработки, работните параметри на машините (работна ширина, скорост и др.) и към коя от наличната теглителна техника се агрегатират, за всеки един актив. Прикачната техника следва да е в пряка зависимост от вида на отглежданите култури. Оценката се извършва съобразно количеството и мощността на теглителната техника.“. В тази връзка теглителната техника следва да е налична при представяне на обосновката или да е част от ПИИ.“***2.** Съгласно раздел 14.1 от УК, допустими за подпомагане са самонатоварващи и саморазтоварващи ремаркета и фуражораздаващи ремаркета (прикачни и самоходни). От поставения въпрос и информацията към него не става ясно дали посоченият в запитването актив *„ремарке за бали“* попаднал в обхвата на цитираните допустими разходи.**3.** и **4.** Дефиницията в УК за кандидатстване е в съответствие с чл. 2, т. 59 от Регламент (ЕС) 2022/2472 на Комисията, респективно член 2, т. 18 от Регламент (ЕС) № 651/2014 на Комисията.Определението по буква „а“ от дефиницията е приложимо за „…дружество с ограничена отговорност…“, като такива са „….по-специално видовете дружества, посочени в приложение I към Директива 2013/34/ЕС…“, а именно: акционерно дружество, дружество с ограничена отговорност, командитно дружество с акции;Определението по буква „б“ от дефиницията е приложимо за „…дружество, при което поне някои съдружници носят неограничена отговорност за задълженията на дружеството …“, като такива са „….по-специално типовете дружества, посочени в приложение II към Директива 2013/34/ЕС …“, а именно: събирателно дружество, командитно дружество.В контекста на гореизложеното, физическите лица- търговци (ЕТ) могат да са предприятия в затруднено положение, ако за тях е изпълнено условието по буква „в“\* от дефиницията и/или когато предприятието е получило помощ за оздравяване и все още не е възстановило заема или не е прекратило гаранцията, или е получило помощ за преструктуриране и все още е обект на план за преструктуриране.*\*„в) когато предприятието е в процедура по несъстоятелност или отговаря на критериите на своето вътрешно право, за да бъде обект на процедура по несъстоятелност по искане на неговите кредитори“* |
| **Запитване № 23,****06.10.2023 г.** | Кандидат по процедурата са две свързани лица (едното държи над 50% от капитала на другото), но всяко кандидасттва със собствен проект. Всеки от проектите е на стойност 500 хил. лв.В този случай всяко от дружествата ли ще получи 10 точки по критерий 2 "Заявен размер на инвестиционните разходи"? | Във връзка с поставения въпрос правим уточнението, че оценката по критериите за оценка се извършва индивидуално за всяко ПИИ и за всеки кандидат поотделно. В допълнените, както е посочено в т. 5 от раздел 19 от УК, *„ПИИ със заявен размер на инвестиционните разходи от 30 000 лв. до 700 000 лв. вкл. получават 10 точки.“*  |
| **Запитване № 24,****07.10.2023 г.** | Здравейте, млекомат допустима инвестиция ли е по Технологична модернизация ? | Описаният в запитването актив не попада в обхвата на допустимите за подпомагане инвестиции по процедурата. |
| **Запитване № 25,****07.10.2023 г.** | Допустимо ли е закупуване на прикачна техника по процедурата, ако в стопанството няма налична теглителна техника, а такава се ползва с договор за наем? | Моля да се запознаете с отговора на въпрос 7 от запитване № 13:*„Съгласно раздел III. „При кандидатстване за закупуване на прикачна техника, оценката за допустимостта се извършва на база възможността й за агрегиране към заявената за подпомагане или наличната в стопанството теглителна техника“ от лист „Инструкция“ от Приложение № 3 „Калкулатор земеделска техника“ към УК: „Кандидатите представят обосновка в таблица 3 и таблица 4 от Приложение № 2 за необходимостта от закупуване на предвидената в заявлението за подпомагане прикачна техника, като посочват видовете обработки, работните параметри на машините (работна ширина, скорост и др.) и към коя от наличната теглителна техника се агрегатират, за всеки един актив. Прикачната техника следва да е в пряка зависимост от вида на отглежданите култури. Оценката се извършва съобразно количеството и мощността на теглителната техника.“. В тази връзка теглителната техника следва да е налична при представяне на обосновката или да е част от ПИИ.“* |
| **Запитване № 26,****08.10.2023 г.** | Въпрос 1: Има ли значение времето на подаване на проектното предложение при изчерпване на бюджета и класиране на кандидати с равен брой точки?Въпрос 2: При подаване на проектното предложение с инвестиции за кандидатстване за оборудване за животновъдна ферма, необходим ли е Технологичен проект съгласуван от БАБХ?Въпрос 3: Допустимо ли е закупуване на фуражна кухня, необходим ли е Технологичен проект съгласуван от БАБХ?Въпрос 4: Допустимо ли е закупуване на мобилна хладилна камера за съхранение на десертни лозя?Въпрос 5: Допустимо ли е животновъд да кандидатства за закупуване на зърнокомбайн и как да се изчисли колко конски сили може да бъде той, ако в стопанството отглеждат 50 крави и 5000 дка земеделска земя зърнопроизводство?Въпрос 6: Допустимо ли е закупуване на МЛЕКОМАТ по настоящата процедура?Въпрос 7: Допустимо ли е закупуване на Трактор стандарт „Euro 3“? | **1.** В УК не е предвидено приоритизиране на ПИИ според времето на подаване на същото.**2.** Видно от раздел 21.1. „Списък с общи документи“ от УК, посоченият от Вас документ не се прилага към ПИИ на етап кандидатстване. Във връзка с точното изпълнение на ПИИ моля да се запознаете с Условията за изпълнение и приложенията към тях.**3.** Описаният в запитването актив попада в обхвата на т. 1.7 от раздел 14.1. „Допустими разходи“ от УК. В раздел 21.1. „Списък с общи документи“ от УК са посочени документите, които се подават на етап кандидатстване към ПИИ.**4.** Посоченият в запитването актив *„мобилна хладилна камера за съхранение“* би попаднал в обхвата на т. 1.5 от раздел 14.1. „Допустими разходи“ от Условията за кандидатстване, в случай че функционалното му предназначение и окомплектовката позволяват съхранение на десертни лозя и същият не попада в ограниченията по процедурата, посочени в раздел 14.3 от УК.**5.** Моля да се запознаете с отговор на въпрос 2.1 от запитване № 4:*„Кандидатите имат възможност да заявят за подпомагане разходи от всяка една от точките от раздел 14.1. „Допустими разходи“ в зависимост от предназначението на активите и културите и животните, посочени в Таблица 3 и Таблица 4 от Приложение № 2 „Основна информация“ към УК.“*Във връзка с определяне на допустимата мощност следва да използвате Приложение № 3 към УК.**6.** Моля да се запознаете с отговор на запитване № 24:*„Описаният в запитването актив не попада в обхвата на допустимите за подпомагане инвестиции по процедурата.“***7.** Във връзка с поставения въпрос следва да се има предвид, че по отношение на посочения актив се прилагат разпоредбите на Регламент (ЕС) № 167/2013 на Европейския парламент и на Съвета от 5 февруари 2013 година относно одобряването и надзора на пазара на земеделски и горски превозни средства, Закон за регистрация и контрол на земеделската и горската техника и подзаконовите нормативни актове в областта. В случай че заявената земеделска техника не отговаря на цитираната правна уредба, то тя е недопустима за подпомагане. За доказване на това съответствие за посочената от Вас техника, в документите, които се прилагат при подаване на искане за плащане, е предвидено представяне на свидетелство за регистрация от КТИ. Следва да се има предвид, че съгласно т. 4 от раздел 13.3 от УК *„Финансова помощ не се предоставя за дейности, които не са в съответствие с принципа за „ненанасяне на значителни вреди“ и/или за които не е представена самооценка относно принципа за ненанасяне на значителна вреда (ПНЗВ или DNSH).“*В допълнение правим уточнението, че процедурата е в изпълнение на Инвестиция 1: Фонд за насърчаване на технологичния и екологичен преход на селското стопанство, направление „Инвестиции в технологична и екологична модернизация“ към компонент „Устойчиво селско стопанство“ на НПВУ и има за цел преодоляване на проблемите, които възпрепятстват конкурентоспособността и устойчивостта на аграрния сектор и ускоряване на неговата адаптация към климатичните промени, екологизацията на производството, цифровата трансформация, подобряване на генетичните ресурси. |
| **Запитване № 27,****08.10.2023 г.** | Въпрос 8: Относно Условията за кандидатстване т. 9. Минимален и максимален размер на допустимите разходи за конкретно предложение за изпълнение на инвестиция, т. 3 Максималният размер на допустимите разходи не трябва да надвишава размера, посочен в т. 2., за кандидатите, които помежду си са предприятия партньори и/или свързани предприятия по смисъла на ЗМСП, имам следният въпрос: Ако сумата на двата проекта са на стойност съответно по 500 000 лева, ще се присъдят ли точки за приоритет по критерий № 2 според заявения размер на инвестиционните разходи. ПИИ със заявен размер на инвестиционните разходи от 30 000 лв. до 700 000 лв. вкл. получават 10 точки. Или ще се събере сумата на двете проектни предложения и съответно няма да се присъдят точки?Въпрос 9: Допустимо ли е закупуване на оборудване за измиване и изсушаване на цели (несчупени) черупкови плодове като лешници, орехи, бадеми? | **1. (въпрос 8)** Моля да се запознаете с отговор на запитване № 23:*„Във връзка с поставения въпрос правим уточнението, че оценката по критериите за оценка се извършва индивидуално за всяко ПИИ и за всеки кандидат поотделно. В допълнените, както е посочено в т. 5 от раздел 19 от УК, „ПИИ със заявен размер на инвестиционните разходи от 30 000 лв. до 700 000 лв. вкл. получават 10 точки.““***2. (въпрос 9)** Описаният в запитването актив може да попадне в обхвата на допустимите разходи за финансиране, ако изпълнява изискването на т. 1.4 или т. 1.5 от раздел 14.1 „Допустими разходи“ от Условията за кандидатстване. |
| **Запитване № 28,****08.10.2023 г.** | Въпрос 10: Допустимо ли е закупуване на Балопреси за събиране на слама, пръчки от лозя и овошки, за собствено потребление?Въпрос 11: Допустимо ли е закупуване на Събиращи мулчери за пръчки от лозя и овошки, за собствено потреблениеВъпрос 12: Допустимо ли е закупуване на Стационарни шредери за надребняване на бали от слама, като надробените остатъци ще се ползват за собствено потреблениеВъпрос 13: Допустимо ли е закупуване на Стационарни шредери за надребняване на балирани и/или небалирани пръчки от лозя и овошки, като надробените остатъци ще се ползват за собствено потребление?Въпрос 14: Допустимо ли е закупуване на Инсталации за преработка на слама и остатъци от резитбата на лозя и/или овошки в пелети или брикети, които ще се ползват за собствени нужди – за отоплениеВъпрос 15: Допустимо ли е закупуване на Инсталации за преработка на слама и други растителни остатъци в пелети или гранули, които ще се ползват за собствени нужди – за храна на животни? | **1. и 2. (въпрос 10 и въпрос 11)** По отношение на посочените в запитването активи същите могат да бъдат допустими за финансиране, ако изпълняват изискването на т. 1.1 от раздел 14.1 „Допустими разходи“ от Условията за кандидатстване за наличие на технологични решения, които осигуряват възможност за проследимост или контрол на операциите и/или управление на процесите и/или генериране и обмен на данни.В допълнение Ви информираме, че съответствието с критериите за допустимост се определя от оценителната комисия въз основа на проектното предложение в неговата цялост, предоставените документи и информацията за съответните инвестиции и дейности. **3. и 4. (въпрос 12 и въпрос 13)** Съгласно представената описателна информация към посочените от Вас *„стационарни шредери“,* същите не попадат в обхвата на допустимите за подпомагане инвестиции по процедурата. От представената информация не е ясно предназначението *„ползват за собствено потребление“.***5. (въпрос 14)** Описаната от Вас *„Инсталации за преработка на слама и остатъци от резитбата на лозя и/или овошки в пелети или брикети, които ще се ползват за собствени нужди – за отопление“*, не попада в обхвата на допустимите за подпомагане инвестиции по процедурата.**6. (въпрос 15)** Съгласно представената информация описаните от Вас *„Инсталации за преработка на слама и други растителни остатъци в пелети или гранули, които ще се ползват за собствени нужди – за храна на животни“* биха попаднали в обхвата на допустимите за подпомагане разходи по т. 1.7 от Раздел 14.1 от УК в случай, че същите изпълняват функциите на фуражна кухня за собствено потребление.В допълнение Ви информираме, че съответствието с критериите за допустимост се определя от оценителната комисия въз основа на проектното предложение в неговата цялост, предоставените документи и информацията за съответните инвестиции и дейности.  |
| **Запитване № 29,****08.10.2023 г.** | Въпрос 16: Допустимо ли е закупуване на Линиия за черупкови плодове за: 7.1. Чупене  7.2. Почистване 7.3. Калибриране 7.4. Сортиране  7.5. СушенеВъпрос 17: Във връзка с Условията за кандидатстване т.14.2. Условия за допустимост на разходите: т. 2. Дейностите и разходите по проекта са допустими за подпомагане, ако са извършени след подаване на ПИИ, имам следният въпрос: Ако реша да закупя актива веднага след подаването на проектното предложение необходимо ли е да имам още една оферта и предварителен договор преди подписване на договор с ДФЗ?Въпрос 18: Ако към момента на кандидатстване в анкетната ми карта имам 600 броя овце имам ли право да намаля броя им на 400 след 2 години?Въпрос 19: Има ли референтен списък за прикачен инвентар или за всички машини ще се изискват две контра оферти, след подписване на договора с ДФЗ? | **1. (въпрос 16)** Описаните в запитването активи *„Линиия за черупкови плодове“* не попадат в обхвата на допустимите за подпомагане инвестиции по процедурата, тъй като посочените операции попадат в *„дейности, свързани с преработка на селскостопански продукти“,* които са недопустими съгласно т. 6 от раздел 13.3. „Недопустими дейности“ от УК.**2. (въпрос 17)** Съгласно т. 2 от раздел 14.2 от УК, *„дейностите и разходите по проекта са допустими за подпомагане, ако са извършени след подаване на ПИИ“*. В допълнение, в т. 10 от същия раздел е предвидено, че *„изборът на изпълнители/доставчици на дейностите трябва да е извършен след датата на подаване на ПИИ или след сключване на договора за финансиране“*, т.е. всички документи в тази връзка с т. 10 следва да са издадени след посочените дати.**3. (въпрос 18)** В УК няма изискване в ПИИ да бъде посочена цялата информация съгласно анкетната карта по Наредба № 3 от 1999 г. Следва да се има предвид, че кандидатът сам определя обхвата на своето предложение за изпълнение на инвестиции и дали същото се отнася за цялото стопанство или за част от него. **4. (въпрос 19)** Моля да се запознаете с отговор на въпрос 1 от запитване № 13:*„Настоящата процедура не предвижда прилагане на база данни с цени на земеделска техника. Начина на определяне на пазарната стойност на подпомаганите активи е описан в т. 7, във връзка с т. 5 и т. 6, и в т. 10 от раздел 14.2 на УК.“* |
| **Запитване № 30,****08.10.2023 г.** | Въпрос 20: След подписване на договор по настоящата процедура и одобрен доставчик допустима ли е смяна на доставчик или машина, и съответно отказване на част от машите, ако има промяна в цената или условията в предварителния договор с доставчика?Въпрос 21: Необходим ли е документ от РИОСВ при закупуване на ДРОН?Въпрос 22: Ако по Мярка 4.1 имам закупен трактор за нуждите на стопанството ми, по настоящата процедура имам ли възможност за закупуване на Телескопичен товарач?Въпрос 23: Ако кандидатствам за закупуване само на прикачен инвентар ще се изискват ли документи /инвентарна книга или справка ДМА/ за налична техника в стопанството ми?Въпрос 24: Допустимо ли е смяна на местоположението на стопанството ми?Пример 1: Кандидатствам за животновъден обект регистриран по чл. 137, но в последствие си премествам животните в нова сграда, която също ще е регистрирана по чл. 137 в съседно село?Пример 2: Имам 50 дка овощна градина, но не ми подновяват/удължат/ договора ми за наем и си направя градина на ново място, и по Анкетна карта нямам промяна в размера на площите, допустимо ли е?Въпрос 25: Има ли значение наличната в стопанството земеделска техника т.е налични трактори в стопанството относно изчисляването на конските сили за техниката за която искам да кандидатствам по настоящата процедура? | **1. (въпрос 20)** По поставения от Вас въпрос не може да бъде предоставен еднозначен отговор поради индивидуалния характер на всяко ПИИ. В тази връзка кандидатите и крайните получатели следва да имат предвид изискванията в Условията за изпълнение и по-конкретно - в контекста на поставения въпрос - разпоредбите на чл. 17 от Общите условия към договорите за финансиране - Приложение № 2 към Условията за изпълнение.**2. (въпрос 21)** За посоченият в запитването актив кандидатите следва да представят към формуляра за кандидатстване документа по т. 5 от раздел 21.1 от УК.**3. (въпрос 22)** В т. 5 от раздел 13.3 от Условията за кандидатстване е уредена демаркацията с ПРСР 2014-2020 г. В поставения въпрос не е ясно дали по предходен проект е подпомогната инвестиция от същия тип, съгласно примерите, посочени в т. 5 от раздел 13.3 от УК и в лист „Т1.1 Допълняемост“ в Приложение № 2 към УК. В случай, че се касае за един и същ тип инвестиционни разходи, трябва да бъде представена обосновка в съответствие с т. 5.1 от раздел 13.3 от УК.**4. (въпрос 23)** В раздел 21.1. „Списък с общи документи“ от УК са посочени документите, които се подават на етап кандидатстване, като цитираните във въпроса документи не са част от тях.**5. (въпрос 24)** Кандидатите и крайните получатели следва да имат предвид изискванията в Условията за изпълнение и по-конкретно - в контекста на поставения въпрос - разпоредбите на чл. 17 от Общите условия към договорите за финансиране - Приложение № 2 към Условията за изпълнение.**6. (въпрос 25)**  Моля да се запознаете с отговора на въпрос 1 от запитване № 2:*„Съгласно инструкциите в Приложение № 3 „В колона 1: „Мощност на самоходна техника, за която се кандидатства в ПИИ (к.с.)“ се въвежда сбора на номиналната мощност в к.с. на самоходната техника (трактори – колесни, верижни, силажокомбайни, зърнокомбайни и др.), за която се кандидатства за финансово подпомагане.“**В приложението не е предвидено въвеждане на данни за мощността на наличната в стопанството техника и в УК не са изискуеми документи за нейната регистрация.“* |
|  | **Публикувано на ……………………… 2023 г.** |  |
| **Запитване № 31,****09.10.2023 г.** | Здравейте, Земеделски производител съм и имам новопостроена стопанска постройка, която преди месец въведох в експлоатация.Отговарям на всички условия за допустимост по процедурата.По настоящият прием на проекти, бих искал да кандидатствам за фотоволтаична централа за собствени нужди на стопанската сграда, тъй като там вече съхранявам продукцията си.Видях, че в Условията за кандидатстване, обаче има изискване сградата да е била ползвана и да е имала потребление на ел. енергия, а към настоящият момент потребление има от по-малко от месец.Моля да ми отговорите дали в моя случай е допустимо да кандидатствам за инвестиция за фотоволтаична система за собствено потребление на новата ми стопанска сграда, тъй като средно годишно потребление на електроенергия не би могло да се изчисли към настоящият момент. | Изискването на т. 3.1 от раздел 13.2 от УК съпоставя производственият капацитет на фотоволтаичната система с еквивалента на средногодишно потребление на електроенергия от земеделското стопанство, а не e обвързано с потреблението на сградата, върху която ще бъде поставена системата. Във връзка с този тип инвестиции е предвидено представяне на Анализ, изготвен и заверен/съгласуван от правоспособно лице с компетентност в съответната област, вписан в Камарата на инженерите в инвестиционното проектиране. |
| **Запитване № 32,****09.10.2023 г.** | Във връзка с предстоящо участие по програмата ме интересува, ако в Анкетната карта за стопанската 2022/2023 година има зърнено житни и трайни насаждения, но липсват животни, а сега през стопанската 2023/2024 година имам регистриран животновъден обект по чл. 137 и съответно животни в него, мога да ли да подам проектно предложение, което да бъде обосновано за животновъдната ми дейност?Благодаря! |

|  |
| --- |
| Вижте отговор на запитване № 6 от 02.10.2023 г.  |

„*За доказване на вида и броя на отглежданите животни се взимат последните актуални данни за стопанската 2022/2023 година чрез служебна справка в Регистър животни и пчелини, който е интегриран с регистрите на Българска агенция по безопасност на храните.* *Както е уточнено в т. 6.2 „В случаите, когато броят на отглежданите животни не подлежи на вписване в Регистър животни и пчелини, се взима предвид посоченият в Регистъра капацитет на животновъдния обект.*“.В описания в запитването случай не е допустимо ПИИ, обосновано за животновъдната дейност, ако в Регистър животни и пчелини за стопанската 2022/2023 година липсват животни. |
| **Запитване № 33,****09.10.2023 г.** | Здравейте,По процедура "Инвестиции в технологична и екологична модернизация", допустимо ли е да кандидаствам за закупуване на защитна система за предпазване от слана (перка против сланна) за био бадемите и сливите, които отглеждам в стопанството ми?Благодаря! | Описаният в запитването актив може да попадне в обхвата на допустимите разходи за финансиране по т. 1.3 от раздел 14.1 „Допустими разходи“ от Условията за кандидатстване, в случай, че същият отговаря на останалите условия за допустимост. |
| **Запитване № 34,****09.10.2023 г.** | Здравейте,Имам пчеларско стопанство, за което бих искал да закупя багер за да рзчиствам тревните площи около пчелина, тъй като той се намира в горска площ.Това допустимо ли е по процедура "Инвестиции в технологична и екологична модернизаци"? | Описаният в запитването *„багер“* не попада в обхвата на допустимите за подпомагане инвестиции по процедурата. За обезпечаване на изпълнението на изброените дейности са предвидени друг вид самоходни и прикачни техники. |
| **Запитване № 35,****09.10.2023 г.** | Здравейте, като физическо лице- регистриран земеделски производител в проектното предложение на Данни за кандидата трябва да впиша Булстат и съответния номер, под който съм регистрирана в Регистър Булстат. Но след натискане на бутона "Търси по Булстат" не се осъществява връзка с Регистър Булстат, откъдето автоматично ще излязат наличните данни за мен като земеделски производител- аз сама трябва да ги въведа. Това проблем ли е и моля за насоки ако бъркам. | Възможно е да има технически проблем при осъществяване на връзката с Регистър Булстат, но системата позволява и е допустимо данните да бъдат въведени на ръка от кандидата. |
| **Запитване № 36,****09.10.2023 г.** | Уважаеми Господа, Бих искал разяснение относно това дали за закупуването на батерии за съхранение на електрическа енергия към вече изградени фотоволтаични инсталации в стопанството се счита за инвестиция за производство на електроенергия от фотоволтаични системи в стопанствата ?Ако да, следва ли да се счете, че инвестицията е включена в Приложение № 5 към Условия за кандидатстване "Списък с пределни цени за активи и дейности" като разликата от стойността между "Автономни фотоволтаични (соларни) системи" и "Мрежови фотоволтаични (соларни) системи" ? | Съгласно т. 1.10 от раздел 14. 1 на УК са допустими разходи за *„Доставка и монтаж на машини, оборудване и инсталации за производството на енергия от фотоволтаични системи в стопанствата за собствено потребление“.* Описаният в запитването актив като самостоятелна инвестиция не попада в обхвата на допустимите за подпомагане инвестиции по процедурата |
| **Запитване № 37,****09.10.2023 г.** | Уважаеми дами и господа,Имам следните въпроси относно изчислението на точките по Критерий 3.1. и 3.2: 1. В случай, че Кандидатът има само една приключена финансова година - 2022г. правилно ли е разбирането ми, че средноаритметичните нетни приходи от продажби можем да изчислим като разделим на три данните от Нетните приходи за 2022г., тъй като за 2021 и 2020г. те са нулеви?2. Правилно ли е разбирането ми, че следва да разделим стойността на ПИИ със стойността на средноаритметичният размер на нетни приходи от продажби на продукция за последните три години и полученият резултат е съотношението между тях?3. Относно критерий 3.2 - Правилно ли е разбирането ми, че следва да разделим стойността на ПИИ със стойността на средноаритметичният размер на оперативната печалба на кандидата за последните три години и полученият резултат е съотношението между тях? Ако има само 2022г. завършена финансова година, то печалбата от 2022г. следва да разделим на три? | Описаните в запитването примери отговарят на условието, посочено в т. 6 и т. 7 от раздел 19 от УК, а именно: *„Данните ще се взимат по служебен път от НСИ и/или НАП, като за годините, за които кандидатът не е подал ГФО или ГДД ще се считат за 0 (нула)“*. В допълнение, в лист „Т2.1 Нетни приходи“ и лист „Т2.2 Оперативна печалба“ от Приложение № 2 „Основна информация“ към УК са включени таблици, които улесняват изчислението за съответствие с раздел 19 на УК. |
| **Запитване № 38,****09.10.2023 г.** | Здравейте какъв документ трябва да бъде приложен, за да покажем, че кандидадът е кандидат с история? Необходимо ли е документа да показва историята на кандидата от момента на регистрация като земеделски производител или документа трябва да показва историята на кандидата от 2019 до 2023 стопански години? | По критерий за оценка № 5 кандидатите не представят документ, а само декларират това обстоятелство, което се проверява служебно от оценителната комисия. |
| **Запитване № 39,****09.10.2023 г.** | Здравейте,във връзка със стартиралата процедура моля за разяснение относно1. Кандидатът е дружество, което извършва 2 дейности - една земеделска, а втората е търговия с неземеделска продукция. При оценяване на критерий 3 финансово състояние, ще бъдат признати нетните приходи и оперативната печалба, щом не са от земеделска дейност?2. Може ли ако производителят отглежда овощни насаждения да канидидатства за система за дъждуване, която също предпазва от слана и ще се изисква ли договор за напояване или от ВиК, при имот в регулация ?3. Допустим разход ли е закупуване на маси и мивки, предназначени за измиване на продукцията - плодове и сортирането им, без да се закупува поточна линия, а само отделни елементи? 4. Допустим разход ли е термопома, която ще се постави в сграда, собственост на земеделския производител, като целта е поддържане на подходяща температура на плодовете при процеси на измиване и сортиране ? | **1.** Вижте отговор на запитване № 4 от 01.10.2023 г:„*Съответствието на ПИИ с минималните изисквания по критерий за оценка № 3 се извършва съгласно методиката, описана в т. 6 и т. 7 от раздел 19 на УК, като са посочени конкретните кодове/редове от отчета за приходи и разходи (ОПР) или от годишната данъчна декларация (ГДД), които се ползват при определяне на съответствието. В допълнение, в лист „Т2.1 Нетни приходи“ и лист „Т2.2 Оперативна печалба“ от Приложение № 2 „Основна информация“ към УК са включени таблици, които улесняват изчислението за съответствие с раздел 19 на УК.“.***2.** По процедурата не са допустими за подкрепа разходи, свързани с напояване, както е посочено в третото тире на т. 6 от раздел 13.3. „Недопустими дейности“ от УК, като в тази връзка посочената от вас „система за дъждуване“ е извън обхвата на допустимите разходи по процедурата.**3.** В съответствие с т. 1.4 от раздел 14.1 на УК, допустими за подпомагане са разходи за "*Доставка и монтаж на автоматизирани системи, машини и оборудване за подготовка на растениевъдната продукция.....*". Описаните в запитването активи *„маси и мивки“*, като самостоятелен разход, без да са част от автоматизирана система не попадат към допустимите разходи по процедурата.**4.** Съгласно т. 1.4 и т. 1.5 от раздел 14.1 от УК допустими разходи са *„автоматизирани системи, машини и оборудване за подготовка на растениевъдната продукция за продажба“ и „машини и оборудване за съхранение на продукция“*. От така представената в запитването информация, описаният от Вас разход *„термопомпа“* не попада в обхвата на допустимите разходи по процедурата. |
| **Запитване № 40,****09.10.2023 г.** | Уважаеми дами и господа,В условията за кандидатстване е записано 13.2. т.3 "Инвестицията може да бъде свързана с производството на електроенергия от фотоволтаични системи в стопанствата, при условие че това производство не превишава средното годишно потребление на електроенергия на съответното стопанство."В случай, че се предвижда Доставка и монтаж на автономна фотоволтаична (соларна) система за собствено потребление, която не е свързана с мрежата, то как ще се обезпечи необходимата енергия за стопанството след като не трябва да се надвишава СРЕДНОТО годишно потребление на електроенергия. Давам следния ориентировъчен пример: Стопанството през лятото консумира 200 kW, а през зимата по-малко - 150 kW. Средна месечна консумация е 175 kW месечно. Ако заложим централа, която произвежда 175 kW месечно, за да не се надвиши средното потребление, то нейната мощност няма да е достатъчна да захрани потреблението през лятото. А централата няма да е свързана с мрежата, съответно няма да има никакъв друг източник на ток, което означава, че стопанството остава без ток. Батериите не могат да компенсират, защото през нощта ток почти не се ползва.1. Допустимо ли е да се заложи мощност на централата, която да е достатъчна за пиковите моменти в потреблението, но пък ще има малки излишъци, когато потреблението е по-слабо?2. Как да се докаже какво е било потреблението преди кандидатстването, ако стопанството е ползвало чужда партида за ток? | Изискването на т. 3.1 от раздел 13.2 от УК съпоставя производственият капацитет на фотоволтаичната система с еквивалента на средногодишно потребление на електроенергия от земеделското стопанство, а не e обвързано с потреблението на сградата, върху която ще бъде поставена системата. Във връзка с този тип инвестиции е предвидено представяне на Анализ, изготвен и заверен/съгласуван от правоспособно лице с компетентност в съответната област, вписан в Камарата на инженерите в инвестиционното проектиране.Изискването по т. 3 от раздел 13.2 на УК е в съответствие с чл. 14 на Регламент (ЕС) 2022/2472 на Kомисията от 14 декември 2022 година относно деклариране на някои категории помощи в секторите на селското и горското стопанство и в селските райони за съвместими с вътрешния пазар в приложение на членове 107 и 108 от Договора за функционирането на Европейския съюз. |
| **Запитване № 41,****09.10.2023 г.** | Допустимо ли е стопанство с 200 броя пчелни семейства да кандидатства за закупуване на трактор с челен товарач и платформа за подвижно пчеларство?Как се изчислява мощността на трактора колко конски сили трактор е допустим? | В съответствие с Приложение II от Регламент за изпълнение (ЕС) № 808/2014 г., в Приложение № 3 „Калкулатор земеделска техника“ към УК, за пчелни семейства не е включен коефициент за приравняване на животински единици. В тази връзка и съгласно т. 1.7 и т. 1.8 посочените разходи *„трактор с челен товарач и платформа за подвижно пчеларство“* не са допустими при отглеждане на пчелни семейства. |
| **Запитване № 42,****09.10.2023 г.** | Процедура BG-RRP-6.004 - Инвестиции в технологична и екологична модернизацияУважаеми дами и господа от МЗХ, в качеството ви на СНД по процедура BG-RRP-6.004 - Инвестиции в технологична и екологична модернизацияБих желала да отправя към Вас следните въпроси, касаещи условията за кандидатстване по процедурата:1. По отношение на т.5 и 5.1 от раздел 13.3. Недопустими дейности:„5. За да се гарантира недопускане на финансиране за един и същ тип инвестиционен разход по ПВУ и ПРСР 2014-2020 г., ще се извършва контрол на бенефициент/кандидат на ниво конкретен тип инвестиционен разход, например: трактор/трактор, сеялка/сеялка, култиватор/култиватор. Тип инвестиционен разход, за който има сключен договор за подкрепа по ПРСР 2014-2020 г., няма да бъде допустим за подпомагане по ПВУ. Контролът ще обхване кандидатите по процедурата, на етап оценка на ПИИ. Проверката ще се извършва служебно от ДФЗ.5.1. Условието на т. 5 не се прилага, когато конкретният тип инвестиционен разход в настоящия ПИИ надгражда и/или допълва изпълнението на предходното подпомагане, което се доказва с данни и обосновка, попълнени в Таблица 1.1 от Приложение № 2 към Условията за кандидатстване. Липсата на обосновка за спазването на посочените изисквания по отношение на предвидени за придобиване активи, може да бъде основание за недопустимост на подпомагането за тях и/или отхвърляне на съответното ПИИ.“Въпросът ми е – в случай, че по проект по подмярка 4.1 от ПРСР 2014-2020г съм одобрен за трактор от 110к.с., който съм обосновал за работа както в животновъдния обект с 35 крави, така и на полето – за обработка на 300 дка. мери и пасища с цел изхранване на животните, допустимо ли е по настоящата процедура да закупя още един трактор, тъй като съм увеличил броя на кравите на 55 крави и размера на земята на 700дка. мери и пасища?В случай, че е допустимо, какъв брой животни следва да попълня в таблица 4 – вид и брой животни на Приложение №2 – актуалния увеличен брой от 55 или разликата между увеличения брой крави сега – 55 и броя крави, с които съм се задължил по проекта по подмярка 4.1 – 35, т.е. да попълня 20 крави в посочената таблица 4 от Приложение №2? Аналогичен е въпросът ми и по отношение на земята – какъв размер земя трябва да попълня в таблица 3 Обработваеми площи на Приложение №2.Благодаря за отговора | В т. 5 от раздел 13.3 от УК са посочени примери, както и в лист „Т1.1 Допълняемост“ в Приложение № 2 към УК. За посоченият във Вашето запитване пример трябва да бъде представена обосновка в съответствие с т. 5.1 от раздел 13.3 от УК.Посочената от вас информация за увеличение на площите и животните в стопанството също може да се използва за обосновка на необходимостта и надграждане на инвестициите по предходни проекти.Следва да се има предвид, че кандидатът сам определя обхвата на своето предложение за изпълнение на инвестиции (дали за цялото стопанство или за част от него). В документите за процедурата не е предвидено подобно изискване.В допълнение Ви информираме, че съответствието с критериите за допустимост се определя от оценителната комисия въз основа на проектното предложение в неговата цялост, предоставените документи и информацията за съответните инвестиции и дейности. |
| **Запитване № 43,****09.10.2023 г.** | Начин на подаване на предложения за изпълнение на инвестиции.9. Разясненията се дават по отношение на условията за кандидатстване, не съдържат становище относно качеството на предложението и са задължителни за всички кандидати.РАЗЯСНЕНИЕ:Разясненията задължителни ли са за прилагане от ДФЗ? | Оценката на ПИИ се извършват от Оценителна комисия при спазване разпоредбите на ПМС № 114 от 2022 г. |
| **Запитване № 44,****09.10.2023 г.** | Условия за допустимост на дейностите:3.1. Когато инвестициите са в полза на производството на електроенергия от фотоволтаични системи в земеделски стопанства, производствените съоръжения служат само на собствените нужди от електроенергия на крайният получател и производственият им капацитет не надвишава еквивалента на средногодишно потребление на електроенергия от земеделското стопанство.РАЗЯСНЕНИЕ:1. Каква е разликата между „производственият им капацитет“ и „инсталиран допълнителен оперативен капацитет за енергия от възобновяеми източници“, каквото определение се ползва в следващата точка 3.2?2. При изчислението ползват ли се данни за цялото земеделско стопанство на кандидата на територията на България или само от имота, където ще бъде разположено ВЕИ?3. При изчислението ползват ли се и данните за бъдещата консумация на електрическа енергия на новите машини, съоръжения, оборудване по ПИИ или изчисленията се извършват само с исторически данни от търговец на енергия на Кандидата за предходна година?4. Средногодишното потребление е на базата на предходна календарна година или предходни 12 месеца преди датата на подаване на ПИИ? | **1.** По процедурата е предвидено представянето на документ Анализ, изготвен и заверен/съгласуван от правоспособно лице с компетентност в съответната област, вписан в Камарата на инженерите в инвестиционното проектиране. Правоспособното лице, изготвящо анализа по т. 3.2 от раздел 13.2. „Условия за допустимост на дейностите“, следва да е компетентно в областта и да предостави съответните изчисления и данни.**2.** В съответствие с т. 3.1 от раздел 13.2 на УК *„... производственият им капацитет не надвишава еквивалента на средногодишно потребление на електроенергия от земеделското стопанство“*, като в УК е посочена и дефиниция на земеделско стопанство.**3.** и **4.** Следва да имате предвид, че изчисленията са от компетенциите на правоспособното лице, изготвящо документа по т. 3.2 от раздел 13.2 на УК. |
| **Запитване № 45,****09.10.2023 г.** | Условия за допустимост на дейностите:3.2. Към проектното предложение се прилага анализ на изпълнението на условията по точка от 3.1., изготвен и заверен от правоспособно лице. В анализа изрично следва да се посочи инсталиран допълнителен оперативен капацитет за енергия от възобновяеми източници в MW - Допълнителен капацитет, инсталиран за енергия от фотоволтаични системи в резултат на подкрепата от мерки по линия на Механизма. Производственият капацитет се определя като „нетната максимална електрическа мощност“, както е определена от Евростат (максималната активна мощност, която може да се подава непрекъснато, при напълно работеща централа, в точката на изхода (т.е. след приспадане на електрозахранването за спомагателните инсталации и загубите в трансформаторите, които се считат за неразделна част от централата). Този показател следва да се посочи във формуляра за кандидатстване в съответното поле в ИСМ-ИСУН 2020, раздел 4. „Индикатори“.РАЗЯСНЕНИЕ:1. На какви условия трябва да отговаря лицето за да се приеме, че е „правоспособно лице“? С какви копия на документи трябва да докаже своята правоспособност?2. Каква е разликата между „инсталиран допълнителен оперативен капацитет за енергия от възобновяеми източници“ и „Производственият капацитет“?3. Къде в ЕВРОСТАТ е определена „нетната максимална електрическа мощност“? Моля да се посочи web връзка към актът, който се има в предвид.4. За целите на точката „нетната максимална електрическа мощност“ е само сумата на фотоволтаичната системата или е сумата на „нетната максимална електрическа мощност“ на фотоволтаичната система и „нетната максимална електрическа мощност“ на системата за съхранение?4. Еквивалентно ли е „нетната максимална електрическа мощност“ на определението по §1, т. 26в от Допълнителните разпоредби на Закона за енергетиката- „26в. (нова - ДВ, бр. 11 от 2023 г.) "Инсталирана мощност" е номиналната променливотокова мощност (АС мощност) на електрическа централа или на съоръжението за съхранение на електрическа енергия, която се измерва в MW или kW.“?5. Във връзка с „Този показател следва да се посочи във формуляра за кандидатстване в съответното поле в ИСМ-ИСУН 2020, раздел 4. „Индикатори““ коя е приемливата дата за полето „Дата на базовата стойност“ във формуляра за целите на процедурата?5. Във връзка с „Този показател следва да се посочи във формуляра за кандидатстване в съответното поле в ИСМ-ИСУН 2020, раздел 4. „Индикатори““ коя е приемливата дата за полето „Дата на целевата стойност“ във формуляра за целите на процедурата? | **1.** Правоспособността в съответната област на лицето, изготвило и заверило/съгласувало анализа по т. 3.2 от раздел 13.2 на УК, се удостоверява чрез полагането на персонален печат, съгласно разпоредбите на чл. 7, ал. 8 от Закона за камарите на архитектите и инженерите в инвестиционното проектиране и актуално удостоверение за придобитата проектантска правоспособност на лицето. Не е необходимо представянето на актуално удостоверение за придобитата проектантска правоспособност на лицето, тъй като проверката ще се извърши служебно.**2. и 3.** Моля да се запознаете с Приложение\_6\_ФТО\_КП\_т.4.3\_common indicators от СУК\_ПВУ, в съответствие с Делегиран регламент (ЕС) 2021/2106 на Комисията, допълващ Регламент 2021/241. Приложението може да намерите на следния адрес: https://www.minfin.bg/bg/1573.**4. и 4**. В т. 3.2 от раздел 13.2 е посочен начина на изчисляване на нетната максимална електрическа мощност в съответствие с Делегиран регламент (ЕС) 2021/2106 на Комисията, допълващ Регламент 2021/241, като е предвидено представянето на документ от правоспособно лице.**5. и 5.** Виж отговор на въпрос № 1 от запитване № 10 от 02.10.2023 г, а именно:„*За ПИИ с включени инвестиции за доставка и монтаж на машини, оборудване и инсталации за производството на енергия от фотоволтаични системи в стопанствата за собствено потребление чрез бутон „Добави“ се генерира форма за въвеждане на информация за специфичен за процедурата индикатор, като от падащото меню в поле „Наименование“ се избира „Инсталиран допълнителен оперативен капацитет за енергия от възобновяеми източници в MW“, в поле „Базова стойност“ се въвежда 0 (нула), а в поле „Целева стойност“ се записва мощността на фотоволтаичната система, за която е заявено подпомагане. В поле „Дата на базова стойност“ се отбелязва „28.09.2023 г.“, а в поле „Дата на целева стойност“ се отбелязва „30.06.2025 г*.“ |
| **Запитване № 46,****09.10.2023 г.** | Условия за допустимост на дейностите:5. За да подлежат на подпомагане по реда на настоящата процедура, кандидатите представят таблица на заявените разходи както и таблици с данни за стопанската 2022/2023 година за земеделските култури и съответните площи и/или животновъдните обекти с броя по видовете и категории животни, за отглеждането на които са предвидени заявените разходи (листове в Приложение № 2 „Основна информация“).РАЗЯСНЕНИЕ:1. „данни за стопанската 2022/2023 година за земеделските култури“ от коя анкетна карта за стопанската 2022/2023 се вземат- първата за пререгистрацията или последната актуализирана такава за посочената стопанска година?2. „данни за стопанската 2022/2023 година за земеделските култури“ са данните за размера на площите от анкетен формуляр, таблица №2, колона „От основни култури“ или и от колона „От втори и междинни култури“? | За доказване на посочените в Таблица 3 в Приложение № 2 „Основна информация“ култури и площи се ползват последните актуални данни за стопанската 2022/2023 г. в съответствие с т. 6.1 от раздел 13.2 от УК, *„данните за стопанската 2022/2023 година за земеделските култури и съответните площи се доказват чрез:**а) регистрация в ИСАК на кандидата; и/или**б) служебна справка за дейността на кандидата за стопанската 2022/2023 година в регистъра на земеделските стопанин по реда на Наредба № 3 от 1999 г.“*.Посочването на площи и култури в Таблица 3 и Таблица 4 в Приложение № 2 „Основна информация“ към УК трябва да е съобразено с обосновките по ПИИ, като не е допустимо една и съща площ да бъде посочена два пъти. |
| **Запитване № 47,****09.10.2023 г.** | Условия за допустимост на дейностите:5.1. За доказване на съответствието между техническите характеристики, параметрите и капацитетът на активите, за които се кандидатства, и отглежданите култури и животни по ПИИ е предвидено представяне на обосновка и информация от кандидата в полета „Допълнителна информация и обосновка за активите във връзка с т. 5.1 от раздел 13.2. от Условията за кандидатстване“ в Таблица 3 и Таблица 4 в Приложение № 2 „Основна информация“. Обосновката трябва да съпоставя от една страна броя и вида на животните в стопанството и/или размера на обработваемата земя, вида и площите на отглежданите култури, видовете и честотата на извършваните операции, вкл. сроковете за прибиране на реколтата и други показатели от значение при извършване на дейността и от друга, техническите показатели на подпомаганите активи - например: производителност на ден (моточаса, дка/ден, т/ден), капацитет и др. Самоходната земеделска техника подлежи на оценка от оценителната комисия по изготвена методика съгласно Приложение № 3 „Калкулатор земеделска техника“.РАЗЯСНЕНИЕ:1. Налице е различие между наименованията на категориите по Приложение № 9 към УК и наименованието на категориите от таблица №3 от образец на анкетен формуляр. Кое наименование се ползва за целите на процедурата и се попълва в приложимите за това полета на документи по нея?2. Във връзка с текста „Обосновката трябва да съпоставя от една страна броя и вида на животните в стопанството и/или размера на обработваемата земя, вида и площите на отглежданите култури, видовете и честотата на извършваните операции, вкл. сроковете за прибиране на реколтата и други показатели от значение при извършване на дейността и от друга, техническите показатели на подпомаганите активи - например: производителност на ден (моточаса, дка/ден, т/ден), капацитет и др“ какви са приемливите съотношения за целите на процедурата между:a. Площ и производителност на ден (моточаса, дка/ден, т/ден) за стопанска година;b. Площ и капацитет за стопанската година;c. Брой животни и капацитет за стопанската година, при липса на обработка на земеделски площи. | **1.** Съгласно УК, за целите на оценката на капацитета на земеделската техника се използва Приложение № 3, а за целите на критерий за оценка № 6 се използва Приложение № 9 към УК.**2.** Както е посочено в т. 5.1 от раздел 13.2 от УК, кандидатите трябва да представят подходяща обосновка и информация в зависимост от дейностите по ПИИ и инвестициите, включени в него. Посочените от Вас примери също са приложими като част от обосновката.Във връзка с Вашия въпрос Ви информираме, че съответствието с Условията за кандидатстване се определя от оценителната комисия въз основа на ПИИ в неговата цялост, предоставените документи и информацията за съответните инвестиции и дейности.В допълнение следва да имате предвид, че разясненията се дават по отношение на условията за кандидатстване, не съдържат становище относно качеството на предложението и са задължителни за всички кандидати. |
| **Запитване № 48,****09.10.2023 г.** | Условия за допустимост на дейностите:6.1. данните за стопанската 2022/2023 година за земеделските култури и съответните площи се доказват чрез:а) регистрация в ИСАК на кандидата; и/илиб) служебна справка за дейността на кандидата за стопанската 2022/2023 година в регистъра на земеделските стопанин по реда на Наредба № 3 от 1999 г..РАЗЯСНЕНИЕ:1) При разлика между данните на ИСАК и „служебната справка за дейността на кандидата за стопанската 2022/2023, площите и/или броя животните“ кой от двата източника ще се вземе в предвид за целите на ПИИ и спрямо коя дата? | За доказване изпълнението на т. 5.1 от раздел 13.2 от УК, при разлика между данните в ИСАК и справка за дейността на кандидата за стопанската 2022/2023 година в регистъра на земеделските стопанин по реда на Наредба № 3 от 1999 г., се взима под внимание последната актуална информация. Съгласно т. 6.2 от раздел 13.2 от УК за включените в ПИИ животни (вид и брой) се извършва служебна справка в „Регистър животни и пчелини“, който е интегриран с регистрите на БАБХ и не се взимат предвид данните от пререгистрация на кандидата по реда на Наредба №3/1999. |
| **Запитване № 49,****09.10.2023 г.** | Условия за допустимост на дейностите:6.2. данните за стопанска година 2022/2023 година за вида и броя на отглежданите животни се доказва чрез служебна справка в Регистър животни и пчелини към дата на подаване на ПИИ. В случаите, когато броят на отглежданите животни не подлежи на вписване в Регистър животни и пчелини, се взима предвид посоченият в Регистъра капацитет на животновъдния обект.РАЗЯСНЕНИЕ:При „дата на подаване на ПИИ“ след 30.09.2023г. и пререгистрация на кандидата след нея по Наредба №3/1999, спрямо коя дата и кои данни за броя на животните ще се вземат в предвид за целите на ПИИ? |

|  |
| --- |
| Вижте отговор на запитване № 6 от 02.10.2023 г.  |

„*За доказване на вида и броя на отглежданите животни се взимат последните актуални данни за стопанската 2022/2023 година чрез служебна справка в Регистър животни и пчелини, който е интегриран с регистрите на Българска агенция по безопасност на храните.* *Както е уточнено в т. 6.2 „В случаите, когато броят на отглежданите животни не подлежи на вписване в Регистър животни и пчелини, се взима предвид посоченият в Регистъра капацитет на животновъдния обект.*“. |
| **Запитване № 50,****09.10.2023 г.** | Условия за допустимост на дейностите:7. Във връзка с условията по предходните точки от настоящия раздел, крайният получател се задължава да изпълнява изискванията на т. 6 от раздел II „Критерии за допустимост, критерии за оценка, ангажименти и други задължения на крайните получатели“, подраздел „Ангажименти и други задължения на КП“ от Условията за изпълнение.РАЗЯСНЕНИЕ:1) Във връзка с текста по подточка 6.1 „използват активите и изпълняват дейностите – обект на подпомагане по договора, съгласно съответното им предназначение“ по т. 6 от раздел II „Критерии за допустимост, критерии за оценка, ангажименти и други задължения на крайните получатели“, подраздел „Ангажименти и други задължения на КП“ от Условията за изпълнение- кое се приема за „съгласно съответното им предназначение“ за целите на ПИИ и спрямо кои данни от него?2) Във връзка с текста по подточка 6.5 „не променят местоположението на подпомаганата дейност извън допустимите територии“ по т. 6 от раздел II „Критерии за допустимост, критерии за оценка, ангажименти и други задължения на крайните получатели“, подраздел „Ангажименти и други задължения на КП“ от Условията за изпълнение- кои са допустимите територии за целите на ПИИ и спрямо кои данни от него? | **1.** Предназначението на подпомаганите активи следва да е обосновано в ПИИ за културите и животните, посочени в таблица 3 и таблица 4 от Приложение № 2 от УК. Крайните получатели трябва да изпълняват ПИИ в съответствие с условията и ангажиментите на сключения договор за финансиране, включително условията за изпълнение по настоящата процедура.**2.** В раздел 4 „Териториален обхват“ са описани допустимите територии, а именно: *„Предложенията за изпълнение на инвестиции (ПИИ) по процедурата следва да бъдат изпълнени на територията на Република България“*. Следва да се има предвид, че за инвестиции, за които е необходим документ от компетентния орган по околна среда под „допустими територии“ се включват и имотите/населените места, включени в издадените от компетентния орган документи. В допълнение, кандидатите и крайните получатели следва да имат предвид и изискванията в Условията за изпълнение и по-конкретно - общите условия към договорите за финансиране - Приложение № 2 към Условията за изпълнение. |
| **Запитване № 51,****09.10.2023 г.** | Недопустими дейности:5.1. Условието на т. 5 не се прилага, когато конкретният тип инвестиционен разход в настоящия ПИИ надгражда и/или допълва изпълнението на предходното подпомагане, което се доказва с данни и обосновка, попълнени в Таблица 1.1 от Приложение № 2 към Условията за кандидатстване. Липсата на обосновка за спазването на посочените изисквания по отношение на предвидени за придобиване активи, може да бъде основание за недопустимост на подпомагането за тях и/или отхвърляне на съответното ПИИ.РАЗЯСНЕНИЕ:1) При тип на инвестиционния разход „трактор“ нова площ/брой животни и/или нов вид култура/животно и/или нов вид операция в ПИИ доказва ли надграждане за цели на настоящата процедура и ПИИ и ако да- при нова площ/брой животни, какво е минимално съотношение спрямо проекта за аналогичния тип актив от ПРСР 2014-2020г., което се приема за достатъчно за доказване на надграждането за целите на ПИИ?2) При тип на инвестиционния разход „култиватор“ нова площ/брой животни и/или нов вид култура/животно и/или нов вид операция в ПИИ доказва ли надграждане за цели на настоящата процедура и ПИИ и ако да- при нова площ/брой животни, какво е минимално съотношение спрямо проекта за аналогичния тип актив от ПРСР 2014-2020г., което се приема за достатъчно за доказване на надграждането за целите на ПИИ?3) При тип на инвестиционния разход „трактор“ нова нов вид култура/животно и/или нов вид операция в ПИИ доказва ли допълване за цели на настоящата процедура и ПИИ?4) При тип на инвестиционния разход „култиватор“ нов вид култура/животно и/или нов вид операция в ПИИ доказва ли допълване за цели на настоящата процедура и ПИИ? | **1., 2., 3.** и **4.** В т. 5 от раздел 13.3 от УК са посочени примери, както и в лист „Т1.1 Допълняемост“ в Приложение № 2 към УК. За посочените във Вашето запитване примери за „надграждане и/или допълване“ трябва да бъдат представени данни и обосновка в съответствие с т. 5.1 от раздел 13.3 от УК.Следва да се има предвид, че кандидатът сам определя обхвата на своето предложение за изпълнение на инвестиции – дали за цялото стопанство или за част от него.“Във връзка с Вашия въпрос Ви информираме, че съответствието с Условията за кандидатстване се определя от оценителната комисия въз основа на ПИИ в неговата цялост, предоставените документи и информацията за съответните инвестиции и дейности.В допълнение, моля да имате предвид, че разясненията по реда на чл. 5, ал. 7 от ПМС № 114/2022 г. се дават по отношение на условията за кандидатстване, не съдържат становище относно качеството на предложението и са задължителни за всички кандидати |
| **Запитване № 52,****09.10.2023 г.** | Допустими разходи:1.1. Технологична и екологична модернизация на отделните фази на производствените процеси в растениевъдството при обработка на почвата, торене, растителна защита и прибиране на реколтата чрез използването на технологични решения, които осигуряват възможност за проследимост или контрол на операциите и/или управление на процесите и/или генериране и обмен на данни - вкл. трактори, комбайни за прибиране на реколтата, товарачи, култиватори, продълбочители и брани за частични обработки на почвата, сеялки за директна и прецизна сеитба, вкл. самоходни; торовнасящи машини за прецизно торене, вкл. самоходни; пръскачки за прецизно внасяне на препарати за растителна защита, вкл. самоходни; косачки, адаптери, приспособления и стрипер хедери, мулчираща техника (сечки, ножов валяк, шредери, мулчери и други), балопреси, самонатоварващи и саморазтоварващи ремаркета, дронове, GPS системи и друга техника/машини/оборудване, спомагащи за технологична модернизация и опазващи компонентите на околната среда;РАЗЯСНЕНИЕ:Към модернизацията на отделните фази на производствените процеси в растениевъдството е заложено условие да осигуряват технологични решения за:- проследимост или- контрол на операциите и/или- управление на процесите и/или- генериране и обмен на данни,като след това условия са изброените възможни за това разходи.1) „Проследимостта“ е отделена само с „или“ спрямо останалите три решения. Означава ли, че тя е задължително самостоятелно решение, без комбинация с останалите три решения?2) За самоходните машини задължително ли е наличие на технологично решение измежду посочените по- горе четири такива? Ако отговорът е да- кое е приемливото от тях за целите на процедурата? Допустима ли е самоходната машина по ПИИ, ако кандидата разполага вече с налично такова технологично решение, което не е предмет на подпомагане по процедурата?3) За прикачната техника(например плуг; култиватор; торовнасяща машина с механично управление на доза тор за внасяне; косачка; балопреса) задължително ли е наличие на технологично решение измежду посочените по- горе четири такива? Ако отговорът е да- кое е приемливото от тях за целите на процедурата? Допустима ли е доказване на неговото наличие чрез самоходна машина, към която ще се агрегира, и която не е предмет на подпомагане по процедурата?4) Наличието на заявена за подпомагане GPS система по ПИИ достатъчно условие ли е за доказване на едно или повече технолични решения по ПИИ, например: проследимост и генериране и обмен на данни? | **1.** Включеното в ПИИ оборудване/техника по т. 1.1 от раздел 14.1 „Допустими разходи“ от Условията за кандидатстване трябва да включва технологични решения, които осигуряват възможност за проследимост или контрол на операциите и/или управление на процесите и/или генериране и обмен на данни. Технологичното решение за *„….проследимост или контрол на операциите…“* може да се използва самостоятелно или в комбинация с останалите технологични решения, посочени т. 1.1 от раздел 14.1 на УК.**2.** и **3.** Включеното в ПИИ оборудване/техника по т. 1.1 от раздел 14.1 „Допустими разходи“ от Условията за кандидатстване трябва да включва технологични решения, които осигуряват възможност за проследимост или контрол на операциите и/или управление на процесите и/или генериране и обмен на данни.**4.** В запитването не се съдържа достатъчно информация, за да се даде еднозначен отговор за съответствие на включените в ПИИ инвестиции с допустими разходи от Раздел 14.1 от УК.В допълнение, в съответствие с УК, допустимостта на инвестиционните разходи, включени в ПИИ се определя от оценителната комисия въз основа на ПИИ в неговата цялост, включително всички приложени документи, включително техническа спецификация.Разясненията по реда на чл. 5, ал. 7 от ПМС № 114/2022 г. се дават по отношение на условията за кандидатстване, не съдържат становище относно качеството на предложението и са задължителни за всички кандидати. |
| **Запитване № 53,****09.10.2023 г.** | При натискане на "Провери формуляра за грешки" се получава съобщение за непопълнено поле в Секция 4. Индикатори, Източник на информация (до 5 000 символа) изисква попълване, иначе системата не позволява приключване на формуляра и подаване на ПИИ.в Prilojenie № 10\_ Instrukcii za popalvane na e-formuliar е записано "В полетата на секцията се попълва необходимата информация в съответствие с указанията за всяко от тях." - липсват указания за попълване на тази секция. Какво следва да се попълни в Секция 4. Индикатори, Източник на информация (до 5 000 символа)? | Вижте отговор на въпрос № 1 от запитване № 10 от 02.10.2023 г .:*„В секция „Индикатори“ от Формуляра за кандидатстване за индикатор „Предоставяне на споразумения за отпускане на безвъзмездни средства за подпомагане по линия на фонда за насърчаване на технологичния и екологичен преход на селското стопанство“ в полета „Базова стойност“ и „Целева стойност“ се отбелязва „Да“, в поле „Дата на базова стойност“ се отбелязва „28.09.2023 г.“, а в поле „Дата на целева стойност“ се отбелязва „30.06.2025 г.“. В поле „Източник на информация“ се отбелязва „ИСМ-ИСУН“.**За индикатор „Брой на проектите, получили подкрепа чрез фонда“ от кандидата не се изисква да попълва нищо.****ВАЖНО!*** *За ПИИ с включени инвестиции за доставка и монтаж на машини, оборудване и инсталации за производството на енергия от фотоволтаични системи в стопанствата за собствено потребление чрез бутон „Добави“ се генерира форма за въвеждане на информация за специфичен за процедурата индикатор, като от падащото меню в поле „Наименование“ се избира „Инсталиран допълнителен оперативен капацитет за енергия от възобновяеми източници в MW“, в поле „Базова стойност“ се въвежда 0 (нула), а в поле „Целева стойност“ се записва мощността на фотоволтаичната система, за която е заявено подпомагане. В поле „Дата на базова стойност“ се отбелязва „28.09.2023 г.“, а в поле „Дата на целева стойност“ се отбелязва „30.06.2025 г*.*““* |
| **Запитване № 54,****10.10.2023 г.** | 17. Минимален и максимален срок за изпълнение на проекта (ако е приложимо)1. Одобреното предложение се изпълнява в срок до 12 месеца от датата на подписването на договора за финансиране.2. Крайният срок по т. 1 е не по-късно от 30 юни 2025 г.РАЗЯСНЕНИЕ:В УК е посочен краен срок, който е не по-късно от 30 юни 2025 г.В УИ, раздел I. “Срок за изпълнение на одобреното предложение за изпълнение на инвестиции и срок за мониторинг”, точка 1.1 „ Крайният срок по т. 1 не може да е по-дълъг от 31 март 2025 г.“ е посочен срок, който е различен от този по УК.Кой е крайният срок за изпълнение на ПИИ по процедурата? | Виж отговор на въпрос № 9 от запитване № 13 от 02.10.2023 г: "*СНД уточнява, че крайният срок за изпълнение на одобрените инвестиции е както е посочено в раздел 17 „Минимален и максимален срок за изпълнение на проекта (ако е приложимо)“ от УК, а именно 30 юни 2025 г.*" |
| **Запитване № 55,****10.10.2023 г.** | Уважаеми дами и господа,Във Условията за кандидатстване е записано: 13.3. Недопустими дейности:т.1 "Финансова помощ не се предоставя, ако за същите инвестиционни разходи кандидатът е получил публична финансова помощ от държавния бюджет или от бюджета на ЕС. Контролът ще обхване крайните получатели на помощта по процедурата на етап изплащане на финансовата помощ."В случай, че имаме одобрен проект, част от инвестицията от който е за закупуване на трактор, но в процеса на изпълнение е подписан Анекс към проекта и тази инвестиция е отпаднала от проектното предложение, то може ли при настоящия прием отново да се кандидатства за закупуване на същия актив - трактор с подобни характеристики? | Описаният в запитването случай не попада в приложното поле на т. 1 от раздел 13.3 на УК. Това изискване се отнася за същите инвестиционни разходи, за които кандидатът е получил публична финансова помощ от държавния бюджет или от бюджета на ЕС. |
| **Запитване № 56,****10.10.2023 г.** | Уважаеми дами и господа,Имам сключен договор за финансиране по ПРСР 2014-2020 г., който ев момента е в процес на изпълнение. В него са включени инвестиции за създаване на сливови насаждения. Те към момента все още не са насадени, предстой засяждане през пролетта. Може ли да се кандидатства по настоящия прием за закупуване на техника за обработката им, ако към момента на кандидатстване тези насаждения все още не са отразени в анкетната карта за стопанската 2023/2024г.? | В съответствие с т. 5 от раздел 13.2 на УК, в таблица 3 от Приложение № 2 се включват само данни за стопанската 2022/2023 година за земеделските култури и съответните площи. Тези данни се доказват чрез:а) регистрация в ИСАК на кандидата; и/илиб) служебна справка за дейността на кандидата за стопанската 2022/2023 година в регистъра на земеделските стопанин по реда на Наредба № 3 от 1999 г.В описания в запитването случай не е допустимо ПИИ, обосновано с дейности по отглеждане на сливови насаждения, които ще се създават в бъдещ период. |
| **Запитване № 57,****10.10.2023 г.** | Уважаеми дами и господа,Допустимо ли е да се кандидатства за трактор, чийято единствена употреба ще бъде в рамките на животновъдното стопанство с цел задвижване на прикачно фуражораздаващо ремарке, също инвестиция по ппроекта. В този случай необходимо ли е да се попълва "Таблица 3: Обработваеми площи по видове култури – само за земята, за която ще бъдат използвани активите, за които се кандидатства за финансиране", след като техниката няма да се използва за обработка на земи? | Описаният в запитването актив, би попаднал в обхвата на допустимите инвестиции по т. 1.7 от раздел 14.1 на УК, в случай че включва технологични решения, които осигуряват възможност за проследимост или контрол на операциите и/или управление на процесите и/или генериране и обмен на данни. В описаният в запитването случай таблица 3 от Приложение № 2 от УК не е необходимо да се попълва. Следва да имате предвид, че в съответствие с т. 5.1 от раздел 13.2 на УК, самоходната земеделска техника подлежи на оценка от оценителната комисия по изготвена методика съгласно Приложение № 3 „Калкулатор земеделска техника“ и инструкцията към него. |
| **Запитване № 58,****10.10.2023 г.** | Уважаеми дами и господа,Допустим разход ли е закупуването на техника и инвентар за обработка на естествени ливади от кандидат животновъд? Визирам трактор с прикачен инвентар шредер, сеносъбирач, косачка, балираща машина. Към коя подточка от раздел 14.1. Допустими разходи попадат изброените активи? | Описаните в запитването активи, могат да попаднат към допустимите инвестиции по т. 1.1 от раздел 14.1 на УК, в случай че включват технологични решения, които осигуряват възможност за проследимост или контрол на операциите и/или управление на процесите и/или генериране и обмен на данни. |
| **Запитване № 59,****10.10.2023 г.** | Здравейте,Въпроса ми е свързан с описаните за допустими за финансиране земеделски машини и прикачен инвентар.В приложение № 5 Списъка на пределите цени за активи и дейности са описани пет позиции на видове земеделски самоходни машини. Този списък ограничителен ли по отношение на допустимост.Въпрос 1: Комбиниран багер, който служи за почистване на храсти и камъни от обработваемите ниви, допустима инвестиция ли е по процедурата? Въпрос 2: Коя е референтната /пределна/ цена за този вид техника, идентична ли е както самоходни товарачи /челни и телескопични/? Ако не е изрично посочен даден актив в списък по приложение № 5, трябва ли да се представят три оферти или само една оферта се представя при кандидатстване? | **1.** Моля да се запознаете с отговора на запитване № 34:*„Описаният в запитването „багер“ не попада в обхвата на допустимите за подпомагане инвестиции по процедурата. За обезпечаване на изпълнението на изброените дейности са предвидени друг вид самоходни и прикачни техники.“***2.** В допълнение към отговора на въпрос 1, цитираният от Вас актив не попада в Приложение № 5 към УК. По отношение на второто изречение от въпроса следва да имате предвид, че съгласно т. 6 от раздел 14.2 от УК, изискването за представяне на една оферта при кандидатстване се отнася *„за всеки заявен за финансиране разход по Раздел 14.1 „Допустими разходи““.* |
| **Запитване № 60,****10.10.2023 г.** | По проектно предложение по под-мярка 4.1 от ПРСР 2014-2020 е закупена сеялка за окопни култури (сеялка която се ползва само за пролетни окопни култури - слънчоглед, царевица). По НПВУ имаме намерение да закупим сеялка за слети култури (пшеница, ечемик, овес, рапица, нахут, соя и др. тя не може да се използва за окопни култури), по същество тя е различен тип сеялка защото е за различен вид дейност, в случая сеялка за слети култури и двата вида сеялки не могат да са взаимнозаменяеми. Такива биха били и случаите в които е закупен силажокомбайн и комбайн за зърно, както и стърнищен култиватор за дълбоки обработки и култиватор за ивични обработки или култиватор за плитки обработки. Всички изредени са култиватори, но те не могат да са взаимнозаменяеми защото са за различен вид дейност. Както и трактор за овощарство и трактор който се ползва за полски обработки.В условията за кандидатстване по Процедура БГ-RRP-6.004 Инвестиции в технологична и екологична модернизация по НПВУ в раздел 13.3 недопустими дейности точка 5 е разписан следния текст: "За да се гарантира недопускане на финансиране за един и същ тип инвестиционен разход по ПВУ и ПРСР 2014-2020 г., ще се извършва контрол на бенефициент/кандидат на ниво конкретен тип инвестиционен разход, например: трактор/трактор, сеялка/сеялка, култиватор/култиватор. Тип инвестиционен разход, за който има сключен договор за подкрепа по ПРСР 2014-2020 г., няма да бъде допустим за подпомагане по ПВУ. Контролът ще обхване кандидатите по процедурата, на етап оценка на ПИИ. Проверката ще се извършва служебно от ДФЗ."В тази връзка от НАЗ отправяме следния въпрос: Следва ли за описаните по-горе сеялки и останалите описани инвентари да се счита, че са различен тип, тъй като са предназначени за различен тип агротехнически мероприятия и не са взаимнозаменяеми, и ще се считат ли за допустими за финансиране по процедурата по НПВУ? | Моля да се запознаете с отговора на въпрос № 2 от запитване № 7 от 02.10.2023 г.:„*В т. 5 от раздел 13.3 от УК са посочени примери, както и в лист „Т1.1 Допълняемост“ в Приложение № 2 към УК. За посоченият във Вашето запитване пример трябва да бъде представена обосновка в съответствие с т. 5.1 от раздел 13.3 от УК*“.Посочената от вас информация за различното предназначение на изброените в запитването инвестиционни разходи от един и същ тип *(силажокомбайн и комбайн за зърно; стърнищен култиватор за дълбоки обработки и култиватор за ивични обработки или култиватор за плитки обработки; трактор за овощарство и трактор който се ползва за полски обработки)* може да се използва за обосновка относно надграждането и/или допълването на изпълнението на предходното подпомагане в съответствие с т. 5.1 от раздел 13.3 от УК.Разликата в предназначението на съответните типове активи трябва да бъде описана/обоснована от кандидатите в лист „Т1.1 Допълняемост“ в Приложение № 2 към УК.Разясненията по реда на чл. 5, ал. 7 от ПМС № 114/2022 г. се дават по отношение на условията за кандидатстване, не съдържат становище относно качеството на предложението и са задължителни за всички кандидати. |
| **Запитване № 61,****10.10.2023 г.** | Здравейте,Моля, за разяснение относно допустимите за финансиране разходи по процедура BG-RRP-6.004 - Инвестиции в технологична и екологична модернизация, конкретно: 1. Допустими за финансиране ли са разходи за доставка и монтаж на машини и оборудване за съхранение на продукция за:- Хладилна камера за шоково замразяване на продукция: месни продукти и субпродукти; и 2. Допустими за финансиране ли са разходи за технологична и екологична модернизация на отделните фази на производствените процеси за животновъдството за:- Прикачен малък инсенератор за обезвреждане на отпадъци от животински продукти и кланица.С уважение, Т\* А\* | **1.** и **2.** Посочените инвестиции не са пряко свързани с една или няколко от дейностите по първично селскостопанско производство и съхранение на селскостопански продукти, както и подготовка на продукцията за продажба и не попадат в обхвата на допустимите разходи по процедурата. |
| **Запитване № 62,****10.10.2023 г.** | Имам следния въпрос: В анкетната карта за година 2022/2023 имам вписани угари, следващата година на мястото на угарите ще има едногодишни култури и съответно искам да ползвам заявената техника и на тези площи в следващите години. Мога ли да впиша угарите в проектното предложение при това положение? | В съответствие с т. 5 от раздел 13.2 на УК, в таблица 3 от Приложение № 2 се включват само данни за стопанската 2022/2023 година за земеделските култури и съответните площи. Тези данни се доказват чрез:а) регистрация в ИСАК на кандидата; и/илиб) служебна справка за дейността на кандидата за стопанската 2022/2023 година в регистъра на земеделските стопанин по реда на Наредба № 3 от 1999 г.В описания в запитването случай не е допустимо ПИИ, обосновано с дейности по отглеждане на едногодишни култури, които ще се създават в бъдещ период. |
| **Запитване № 63,****11.10.2023 г.** | Процедура № BG-RRP-6.004 „Инвестиции в технологична и екологична модернизация“1. Относно Критерий № 1 от „Критерии и методика за оценка на предложения за изпълнение на инвестиции“ - ПИИ, представени от кандидати до 40 години включително имаме следният въпрос. Управителка на фирмата и Едноличен собственик на капитала е лице до 40 годишна възраст. Такава е от 08.2018 г. до ден днешен. През периода 06.2020г. – 10.2022г. не изпълнява функциите на Управител поради законоустановената причина – излиза в Майчинство. В разясненията към „Критерии и методика за оценка“ – е отбелязано „За кандидати ЕООД точки по критерий № 1 се присъждат, когато управител и едноличен собственик на капитала на дружеството е едно и също физическо лице, което не е променяно след 06.04.2022 г.“ Лицето излиза от Майчинство на 10.2022г. и се връща на работа в ЕООД-то като Управител. В този случай Предложението за изпълнение на инвестицията(ПИИ) на въпросният кандидат ще получи ли полагащите му се точки по Критерий № 1? Трябва ли да се представят официални документи(справки) от съответна институция на РБ (НОИ, НЗОК или други) и какви?2. Относно Критерий № 6 от „Критерии и методика за оценка на предложения за изпълнение на инвестиции“ - ПИИ с инвестиции и дейности, насочени в секторите съгласно Приложение № 9“ имаме следният въпрос. По каква причина етерично-маслената култура „Резене“ НЕ присъства в Приложение № 9 при положение, че е отбелязана в графа „Списък култури“ от Приложение № 3 на правилното място – „2.4. Медицински и ароматни култури“? В предишните програми на МЗХ, резенето присъстваше навсякъде в списъците на Сектор „Етерично-маслени култури(каквато е) и се разглеждаше, третираше и оценяваше наравно с останалите култури от Сектора . Присъства като такъв вид култура и в статистики и официални данни на различните институции в Р България и EU - МЗХ, НСИ, EUROSTAT, European Commission, Directorate-General for Agriculture and Rural Development и т.н.). Никъде в НАЦИОНАЛНИЯ ПЛАН ЗА ВЪЗСТАНОВЯВАНЕ И УСТОЙЧИВОСТ, не намираме основание за неговото изключване(не включване) в секторите съгласно Приложение № 9 от Процедура № BG-RRP-6.004 „Инвестиции в технологична и екологична модернизация“. | **1.** Съответствието на ПИИ с минималните изисквания по критерий за оценка № 1 се извършва съгласно методиката, описана в т. 4 от раздел 19 на УК. В допълнение, правим уточнение, че в посочения раздел като „Важно!“ са посочени специфични изисквания, на които кандидатите-ЕООД следва да отговарят, за да получат предимство по критерия.Изпълнението на условието ще се проверява служебно в Търговския регистър и регистър на ЮЛНЦ. **2.** Обръщаме внимание, че Приложение № 9 и Приложение № 3 имат различен обхват и предназначение. С оглед на постъпилите предложения от проведеното обществено обсъждане по отношение на приоритетните сектори и включените в тях земеделски култури и животни бе извършен преглед на обхвата на Приложение № 9.  |
| **Запитване № 64,****11.10.2023 г.** | Здравейте!Във връзка с интерес по процедура Инвестиции в технологична и екологична модернизация имаме нужда от разяснения по следните точки:1. Какво би се случило с ПИИ, на което общата стойност е 1 400 000лв. без ДДС (500 000лв. БФП и 900 000лв. самоучастие)? Дали ще бъде отхвърлено предложението или ще бъде разгледано?2. Техниката, която е закупена по предходната оперативна програма ПРСР 2014-2020 (по-малко от 7 години), ще се взима ли под внимание при изчисление на капацитета на стопанството съгласно Приложение 3 Калкулатор за земеделска техника?3. Както се има предвид под "на ниво конкретен тип инвестиционен разход, например: трактор/трактор, сеялка/сеялка, култиватор/култиватор" (описано в т.13.3 от Условията за кандидатстване): - трактор John Deere 6120M закупен по предходен прием и сега по настоящата процедура не може да се заложи/закупи трактор John Deere 6120M ИЛИ - се има предвид трактор John Deere 6120M закупен по предходен прием и сега по настоящата процедура не можем да заложим/закупим трактор Landini 7-210не става ясно дали в "ниво конкретен тип инвестиционен разход" се има предвид конкретни марка и модел на актив или независимо какви марка и модел са щом е трактор?-допълнително, в примера, който е даден в Приложение 2 Основна информация не става ясно дали под "надграждане" се има предвид надграждане на самия актив или надграждане на декарите в стопанството- в примера, който е даден в Приложение 2 Основна информация е описано, че предходния актив/трактор е бил предназначен за зърнени култури, а новия аткив/трактор ще го използваме за вишни - това означава ли, че ако трактора в новото ПИИ е насочен към различна култура от заложената в предходния проект, няма да попада в определението за "ниво конкретен тип инвестиционен разход"?4. моля за уточнение дали подадените и изпълнени проекти по процедури в МИГ също попадат в текста: "Тип инвестиционен разход, за който има сключен договор за подкрепа по ПРСР 2014-2020 г., няма да бъде допустим за подпомагане по ПВУ. " в т.13.35. в критерий 7 в Приложение 6 Оценителна таблица е записано: "в които повече от 20 % от одобрените за подпомагане разходи са за доставка и монтаж на машини, оборудване и инсталации за производството на енергия от фотоволтаични системи в стопанствата за собствено потребление" - моля за уточнение какво влиза в определението "машини" в конкретния критерий за оценка.6. в раздел 21.1. Списък с общи документи, в т.5 е описано, че за "земеделска техника, включително прикачен инвентар и специфично оборудване" се представя становище № 04-00-2202 от 20.09.2023 г. от МОСВ, което е налично на сайта на МЗХГ. Моля за уточнение какво влиза в "специфично оборудване"? Дали това становище се отнася само за земеделска техника, а за всички останали допустими разходи е необходимо да представяме уведомление към РИОСВ?Давам пример: за дрон необходимо ли е да подаваме уведомление към РИОСВ или попада в "специфичното оборудване"? за система за автоматизирано хранене необходимо ли да подаваме уведомление към РИОСВ или попада в "специфичното оборудване"? Благодаря! | **1.** Във връзка с поставения въпрос правим уточнението, че заявените за финансово подпомагане разходи при подаване на ПИИ от кандидатите трябва да съответстват на условията, посочени в раздел 9 и раздел 10 от Условията за кандидатстване.**2.** Моля да се запознаете с отговора на въпрос 1 от запитване № 2:„*Съгласно инструкциите в Приложение № 3 „В колона 1: „Мощност на самоходна техника, за която се кандидатства в ПИИ (к.с.)“ се въвежда сбора на номиналната мощност в к.с. на самоходната техника (трактори – колесни, верижни, силажокомбайни, зърнокомбайни и др.), за която се кандидатства за финансово подпомагане.“**В приложението не е предвидено въвеждане на данни за мощността на наличната в стопанството техника и в УК не са изискуеми документи за нейната регистрация.*“**3.** Вижте отговор на въпрос № 2 от запитване № 7 от 02.10.2023 г.:„*В т. 5 от раздел 13.3 от УК са посочени примери, както и в лист „Т1.1 Допълняемост“ в Приложение № 2 към УК. За посоченият във Вашето запитване пример трябва да бъде представена обосновка в съответствие с т. 5.1 от раздел 13.3 от УК*“. За посочените във Вашето запитване примери за „надграждане и/или допълване“ трябва да бъдат представени данни и обосновка в съответствие с т. 5.1 от раздел 13.3 от УК. Обръщаме внимание, че *„тип инвестиционен разход“* зависи от самия тип разход, а неговото предназначение следва да се изясни с помощта на данните в обосновката.Разясненията по реда на чл. 5, ал. 7 от ПМС № 114/2022 г. се дават по отношение на условията за кандидатстване, не съдържат становище относно качеството на предложението и са задължителни за всички кандидати.**4.** Изискването на т. 5 от раздел 13.3 от УК по процедурата касае ПРСР 2014-2020, част от която е подхода ВОМР**5.** В конкретния случай под *„машини“* следва да се разбира елементи, които са неразделна част от съответната инсталация за производството на енергия от фотоволтаични системи в стопанствата за собствено потребление.**6.** Съгласно становище № 04-00-2202 от 20.09.2023 г. от МОСВ, документът по т. 5 от раздел 21.1 на УК не се изисква за „…..з*а инвестиции в земеделска техника, включително прикачен инвентар и специфично оборудване за проследимост на операциите……“.* Специфичното оборудване за проследимост на операциите е обвързано със земеделската техника. Посочените в запитването активи *„дрон“* и *„система за автоматизирано хранене“* не попадат в обхвата на становище № 04-00-2202 от 20.09.2023 г. от МОСВ и за същите следва да бъде представен документ от компетентния орган по околна среда.. |
| **Запитване № 65,****12.10.2023 г.** | Уважаеми Господа,Във връзка със запитване № 14 от 02.10.2023 г. е даден следният отговор: Съгласно чл. 31 от ПМС 114/2022 ще бъде публикувано Ръководство за изпълнение на инвестициите за запознаване с изискванията за изпълнение на инвестициите по съответната процедура „до 14 дни от датата на сключването на договора за предоставяне на средства от Механизма“.Въпрос: Тъй като в чл. 31 от ПМС 114/2022 е предвидена възможността „..и/или публикува Ръководство за изпълнение на инвестициите за запознаване с изискванията за изпълнение на инвестициите по съответната процедура, с изключение на случаите, в които получателят изрично е заявил, че няма да се възползва от тази възможност.“, а в насоките за кандидатстване е предоставена възможността за изпълнение на ПИИ след подаване на проектното предложение в ИСУН, не би ли следвало това ръководство да бъде предоставено ПРЕДИ датата на сключване на договор с КП? | Предоставената в УК възможност за изпълнение на ПИИ след тяхното подаване няма задължителен характер за кандидатите. В съответствие с ПМС № 114/2022 г., структурата за наблюдение и докладване изготвя „Ръководство за изпълнение на инвестициите за запознаване с изискванията за изпълнение на инвестициите по съответната процедура“, което ще бъде публикувано своевременно. |
| **Запитване № 66,****12.10.2023 г.** | Здравейте, счита ли се, че ще бъда недопустим кандидат в случай, че на предстоящите местни избори ме изберат за кмет на селото?Поздрави | В Условията за кандидатстване са посочени изискванията и ограниченията, на които следва да отговарят кандидатите и крайните получатели по процедурата. Поставеният въпрос е свързан с изисквания, определени в друго национално законодателство. |
| **Запитване № 67,****12.10.2023 г.** | Здравейте! Моля за конкретен отговор на следните два въпроса:1. Допустим разход ли е автомобилна везна на територията на базата за зърно. Обръщаме внимание, че сме наясно, че по процедурата не са допустими разходи за СМР. Автомобилната везна, която искаме да инсталираме, предствлява оборудване, което се монтира на входа на базата и осигурява проследяемост на количествата зърно. Попада ли същата в т. 1.1 или 1.4 от Раздел 14.1. Допустими разходи от УК.2. Допустим разход ли е саморазтоварващо ремарке за зърно, попада ли то в т. 1.1 от Раздел 14.1. Допустими разходи от УК.Благодаря! | **1.** Описаният в запитването актив може да попадне в обхвата на допустимите разходи за финансиране, ако изпълнява изискването на т. 1.4 или т. 1.5 от раздел 14.1 „Допустими разходи“ от Условията за кандидатстване.**2.** Посоченият в запитването актив би попаднал в обхвата на т. 1.1 от раздел 14.1. „Допустими разходи“ от Условията за кандидатстване, в случай че функционалното му предназначение и окомплектовката отговарят на условието „самонатоварващи и саморазтоварващи“ ремаркета и отговаря на заложените условия в цитираната точка. |
| **Запитване № 68,****12.10.2023 г.** | Към момента в стопанството си отглеждам 10 декара сливи.Допустимо ли е да кандидатствам за трактор до 110 к.с. и прикачен инвентар за тяхната обработка. Съгласно Приложение № 3 “Калкулатор земеделска техника“ конските сили, в моя случай 95к.с., са допустими спрямо размера на стопанството ми.През следващата година планирам увеличение с още 20 декара. Имайки в предвид, че този трактор ще участва във всички мероприятия по отглеждане на сливите (пръскане, косене, фрезоване, мулчиране, транспорт, захранване на пневматични ножици за резитба, товарене и разтоварване и др.) може ли да се счита за обоснована допустима инвестиция спрямо настоящия размер на стопанството и бъдещето му увеличение? | Както е посочено в т. 5.1 от раздел 13.2 от УК, *„За доказване на съответствието между техническите характеристики, параметрите и капацитетът на активите, за които се кандидатства, и отглежданите култури и животни по ПИИ е предвидено представяне на обосновка … Самоходната земеделска техника подлежи на оценка от оценителната комисия по изготвена методика съгласно Приложение № 3 „Калкулатор земеделска техника“.“*В тази връзка, обосновката следва да съпоставя техническите характеристики, параметрите и капацитетът на активите, за които се кандидатства, с данните за отглежданите култури и животни по ПИИ само за стопанската 2022/2023 г. В описания в запитването случай не е допустимо ПИИ, обосновано с дейности по отглеждане на сливови насаждения, които ще се създават в бъдещ период  |
| **Запитване № 69,****13.10.2023 г.** | В УСЛОВИЯ ЗА КАНДИДАТСТВАНЕ6.2. данните за стопанска година 2022/2023 година за вида и броя на отглежданите животни се доказва чрез служебна справка в Регистър животни и пчелини към дата на подаване на ПИИ.В ПУБЛИКУВАНИТЕ РАЗЯСНЕНИЯ За доказване на вида и броя на отглежданите животни севзимат последните актуални данни за стопанската 2022/2023година чрез служебна справка в Регистър животни и пчелини,който е интегриран с регистрите на Българска агенция побезопасност на храните.Данните за стопанството към 02.10.2023 г. не се отнасят застопанската 2022/2023 година.ВЪПРОСА МИ Е:В справката към анкетната карта към 23.03.2023г. имам 100 бр.животни, към 30.09.2023г. имам 500 броя животни.За доказване на съответствието между техническите характеристики, параметрите и капацитетът на активите, за които се кандидатства, и отглежданите култури и животни по ПИИ, кои животни влизат 100 броя или 500 броя? | Както е посочено в цитираното от Вас разяснение, за доказване на вида и броя на отглежданите животни се взимат последните актуални данни за стопанската 2022/2023 година чрез служебна справка в Регистър животни и пчелини, който е интегриран с регистрите на Българска агенция по безопасност на храните, в съответствие с изискването на т. 6.2 от раздел 13.2 от УК. Както е уточнено в т. 6.2 „В случаите, когато броят на отглежданите животни не подлежи на вписване в Регистър животни и пчелини, се взима предвид посоченият в Регистъра капацитет на животновъдния обект.“В допълнение Ви информираме, че няма да се разглеждат данните от анкетната карта за животните в стопанството. |
| **Запитване № 70,****13.10.2023 г.** | Здравейте!1. Ако дружеството-кандидат освен код на икономическа дейност в областта на земеделието извършва и други дейности- пропорционално ли следва да изчисли процентът на приходи от земеделска дейност от код 15100 на отчета за приходи и разходи? Има зададен подобен въпрос, но няма конкретен отговор. Методиката е ясна, ако дейността на дадено дружество е изцяло земеделска. Каква е процедурата при дружества с приходи от разнородни дейности?2. Допустимо ли е посочване само на животни в приложение №2, а закупуване на активи като балировачка, пръскачка по отношение на култури /не присъстват в приложение №9/, които се използват единствено и само за изхранване на животните? За да получим точки по критерий 6 - следва в таблиците да посочим само култури/животни от приложение №9. В такъв случай как да обосновем техниката за зърнени култури само и единствено за изхранване на животните?3. Допустимо ли е закупуване на цистерна за превоз на вода за животните? | **1.** В методиката за изчисляване на съответствието с критерий за оценка № 3 (подкритерии 3.1 и 3.2) не е предвидено разделение на кандидатите по код на икономическа дейност, посочените кодове са приложими за всички кандидати, които съставят ОПР.**2.** Във връзка с поставения въпрос следва да имате предвид, че във втория абзац на т. 10 от раздел 19 от УК е описано изключение от минималното изискване, приложимо за кандидати в сектор „животновъдство“, а именно:*„По критерии № 6 приоритет получават и ПИИ за които в Таблица 4 от Приложение № 2 са посочени само животни от Приложение № 9, а в Таблица 3 от Приложение № 2 са включени земеделски култури извън списъка по Приложение № 9, необходими за изхранване на животните. В тези случаи площта на земеделските култури извън списъка по Приложение № 9 в Таблица 3, не трябва да надвишава приравнената площ, съответстваща на животните посочени в Таблица 4 от Приложение № 2. Приравняването на животните към площи се изчислява с помощта на Приложение № 2, Таблица 4.1 - Категории животни и животински единици (ЖЕ).***3.** Описаният в запитването актив не попада в обхвата на допустимите за подпомагане инвестиции по процедурата. |
| **Запитване № 71,****13.10.2023 г.** | Здравейте,Във връзка с обявен прием по процедура BG-RRP-6.004 - Инвестиции в технологична и екологична модернизация по НПВУ, молим за следното разяснение:Потенциален кандидат е физическо лице земеделски производител, регистриран март месец 2023г., явяващ се правоприемник по наследство на починало лице земеделски производител.Въпрос 1: УО би ли приел историята като земеделски производител на починалото лице, при условие, че наследникът е приел цялото стопанство, вкл. поетите задължения на починалото лице към ДФ „Земеделие“.Въпрос 2: Допустим ли е по процедура BG-RRP-6.004 - Инвестиции в технологична и екологична модернизация по НПВУ описаното по – горе физическо лице , регистрирано като земеделски от март месец 2023г., което е правоприемник по наследство на починало лице земеделски производител.Предварително благодарим! | **1.** Изискванията в раздел 11 „Допустими кандидати“ от Условията за кандидатстване се отнасят за конкретните кандидати, подали ПИИ по процедурата. В УК не са предвидени изключения и специфични случаи по отношение на допустимостта на кандидатите.**2.** В контекста на поставения въпрос следва да имате предвид, че *„лице, регистрирано като земеделски от март месец 2023г.“* не би отговорило на изискването на т. 2, буква „а“ от раздел 11.1 от УК, ако няма регистрация като земеделски стопани по реда на Наредба № 3/1999 г. за стопанската 2021/2022 г. |
| **Запитване № 72,****13.10.2023 г.** | 1. В отговор на Запитване № 4, 01.10.2023 г. т.3 отговаряте: „В т. 7 от раздел 21.1 на УК са посочени годините, за които се представя документът, като е уточнено, че „кандидатът представя декларации за завършените финансови години“.В т.7 пише "Декларация по чл. 4а, ал. 1 от ЗМСП във формата на образеца (Приложение № 7) за 2020, 2021 и 2022 г."В случай, че Кандидатът няма приключена 2020г., то следва ли да се подава декларация за 2020г.?2. В отговор на Запитване № 7, 02.10.2023 г. т.1 сте отговорили "Включеното в ПИИ оборудване/техника по т. 1.1 и т. 1.7 от раздел 14.1 „Допустими разходи“ от Условията за кандидатстване трябва да включва технологични решения, които осигуряват възможност за проследимост или контрол на операциите и/или управление на процесите и/или генериране и обмен на данни." Моля дайте пример как прикачен инвентар, изброен в допустимите разходи в т.1.1."косачки, адаптери, приспособления и стрипер хедери, мулчираща техника (сечки, ножов валяк, шредери, мулчери и други), балопреси, самонатоварващи и саморазтоварващи ремаркета..." може да да отговоря на това изискване? Атоматизация и управление на процесите може да има само за самоходна техника, няма как прикачен инвентар, който няма никакви системи за управление да отговаря на такова изискване.Моля дайте конкретен пример, в противен случай разбирането ни е, е не са допустим разход.3. Във връзка с гореизложеното допустимо ли е да се кандидатсва за самоходна техника, която има системи за управление (GPS системи) и прикачен инвентар, който няма такива системи сам по себес си, но агрегирането им в едно при обработка на почвата да води до изпълнение на условието за проследимост или контрол на операциите? Или абсолютно всеки актив трябва да отговаря на условието "технологични решения, които осигуряват възможност за проследимост или контрол на операциите и/или управление на процесите и/или генериране и обмен на данни." | **1.** Кандидатите следва да попълнят декларацията в съответствие с хипотезите, описани в ЗМСП, в утвърдения образец на декларацията и указанията за попълването ú.**2.** и **3.** В контекста на поставения въпрос, посочената в т. 1.1 от раздел 14.1 от УК прикачна техника трябва да осигурява възможност посредством технологично решение да взаимодейства с основната машина, което да позволява изпълнение на поне едно от следните действия: проследимост или контрол на операциите, или управление на процесите, или генериране и обмен на данни, които спомагат процесите по технологична модернизация и опазване компонентите на околната среда. |
| **Запитване № 73,****13.10.2023 г.** | Здравейте, бих искала да задам следните въпроси:1. В описаните в т. 14.1. "Допустими разходи" от УК не е посочен изрично актив плуг/плугове. В текстовете на същата точка 14.1. не фигурира и електронна автомобилна везна с дигитално управление, снабдена с иновативен софтуер за справки, отчетност и контрол (с максимална товароносимост 60 - 80 тона).1.1. Моля за официален отговор дали по Процедура № BG-RRP-6.004 „Инвестиции в технологична и екологична модернизация“допустим разход ли е закупуването на плуг?1.2. Допустим разход ли е електронна автомобилна везна с дигитално управление, снабдена с иновативен софтуер за справки, отчетност и контрол?2. В УК т.17."Минимален и максимален срок за изпълнение на проекта" е записано "2. Крайният срок по т. 1 е не по-късно от 30 юни 2025 г." В Условията за изпъление (УИ) I. Срок за изпълнение на одобреното предложение за изпълнение на инвестиции и срок за мониторинг:" фигурира текста"1.1. Крайният срок по т. 1 не може да е по-дълъг от 31 март 2025 г."И двата текста касаят изискването за изпълнение на одобреното ПИИ в рамките на 12 месеца, считано от датата на подписването на договора за финансиране.Моля за уточнение коя от двете посочени дати - 31 март 2025 г. или 30 юни 2025 г., да се счита за крайна за изпълнение на особрените ПИИ.С Уважение: З\* К\* | **1.** Посочените в запитването активи *„плуг/плугове“* не попадат в обхвата на допустимите за подпомагане инвестиции по процедурата.По отношение на *„електронна автомобилна везна“* моля да се запознаете с отговора на въпрос 1 от запитване № 67:*„Описаният в запитването актив може да попадне в обхвата на допустимите разходи за финансиране, ако изпълнява изискването на т. 1.4 или т. 1.5 от раздел 14.1 „Допустими разходи“ от Условията за кандидатстване.“***2.** Моля да се запознаете с отговора на въпрос 9.1 от запитване № 13, а именно:*„СНД уточнява, че крайният срок за изпълнение на одобрените инвестиции е както е посочено в раздел 17 „Минимален и максимален срок за изпълнение на проекта (ако е приложимо)“ от УК, а именно 30 юни 2025 г.“* |
| **Запитване № 74,****13.10.2023 г.** | Здравейте, Във връзка с обявен прием по процедура BG-RRP-6.004 - Инвестиции в технологична и екологична модернизация по НПВУ, молим за следните разяснения:1. Съгласно раздел 19. „Критерии и методика за оценка на предложения за изпълнение на инвестиции“ от УК, точки се присъждат по критерий „Кандидатът е производител на биологични продукти“.Въпрос: ДФ „Земеделие“ ще присъжда ли точки по гореописания критерий за продукти, които са в период на преход.2. В Раздел 14.1. „Допустими разходи“ от УК са описани предвидените за подпомагане разходи за технологична и екологична модернизация на отделните фази на производствените процеси в растениевъдството.Въпрос: ДФ „Земеделие“ ще счита ли за допустими разходи закупуване на плугове и дискови брани за обработка на почвата, т.к. същите не са изрично упоменати в условията за кандидатстване.Предварително благодарим! | **1.** Във връзка с поставения въпрос правим уточнението, че в договорите за контрол и сертификация с контролиращо лице се включват всички площи/животни (по вид на културите и размер на площите и/или по вид и брой на животните), които са под контрол за спазване на правилата за биологично производство, което включва както площите в преход, така и вече сертифицираните като биологични.**2.** Посочените в запитването активи *„плуг/плугове“* не попадат в обхвата на допустимите за подпомагане инвестиции по процедурата. По отношение на *„дискови брани“* следва да имате предвид, че в т. 1.1. от раздел 14.1 от УК са описани допустими разходи за растениевъдството, като *„култиватори, продълбочители и брани за частични обработки на почвата“*. В допълнение моля да се запознаете с отговора на въпроси 2 и 3 от запитване № 72:*„Посочената в т. 1.1 от раздел 14.1 от УК прикачна техника трябва да осигурява възможност посредством технологично решение да взаимодейства с основната машина, което да позволява изпълнение на поне едно от следните действия: проследимост или контрол на операциите, или управление на процесите, или генериране и обмен на данни, които спомагат процесите по технологична модернизация и опазване компонентите на околната среда.“* |
| **Запитване № 75,****14.10.2023 г.** | При подаване на проектно предложение на фирма юридическо лице ООД с един управител и двама съдружника - Приложение № 1, Приложение № 4, Приложение № 7 и Приложение № 8 само от Управителя ли се попълват или и от двамата съдружника?Благодаря! | В раздел 21.1. „Списък с общи документи“ срещу всеки от цитираните в запитването документи е посочено от кого следва да са подписани при представянето им към Формуляра за кандидатстване.Обръщаме внимание, че за улеснение на кандидатите Приложение № 1 и Приложение № 4 са разработени като е-декларации в ИСУН, така че, когато ПИИ се подава от представляващия кандидата съгласно Търговския регистър и регистър на ЮЛНЦ, прилагането на отделни файлове Приложение № 1 и Приложение № 4 не е необходимо. |
| **Запитване № 76,****14.10.2023 г.** | Допустимо ли е закупуване на плуг? | Посоченият в запитването актив не попада в обхвата на допустимите за подпомагане инвестиции по процедурата. |
| **Запитване № 77,****15.10.2023 г.** | Здравейте,Към момента имам животновъден обект с 19млечни крави. Ако след евентуално одобрение, подписване на договор и изпълнение на проекта, през мониторинговия период намаля броя на животните на 9, ще бъда ли санкциониран (длъжен ли съм да поддържам броя на животните, които съм имал към дата на кандидатстване)? | В УК няма изискване в ПИИ да бъде посочена цялата информация за стопанството на кандидата. Следва да се има предвид, че кандидатът сам определя обхвата на своето предложение за изпълнение на инвестиции и дали същото се отнася за цялото стопанство или за част от него. В допълнение, следва да имате предвид, че съгласно т. 7 от раздел 13.2 от УК *„крайният получател се задължава да изпълнява изискванията на т. 6 от раздел II „Критерии за допустимост, критерии за оценка, ангажименти и други задължения на крайните получатели“, подраздел „Ангажименти и други задължения на КП“ от Условията за изпълнение“*. |